open-index/open-wikipedia-markdown huggingface dataset:
ഗോപാലസ്വാമി കുന്നുകൾ

കർണ്ണാടകയിൽ ഗുണ്ടൽപേട്ടിനടുത്ത് ബന്ദിപ്പൂർ കടുവാ സങ്കേതത്തിനകത്ത് 1450 മീറ്റർ ഉയരത്തിൽ സ്ഥിതി ചെയ്യുന്ന ഒരു മലയാണ് **ഹിമവദ് ഗോപാല സ്വാമി ബെട്ട** അഥവാ **ഗോപാലസ്വാമി കുന്നുകൾ** (Gopalswamy hills). ബന്ദിപ്പൂർ ദേശീയ ഉദ്യാനത്തിലെ ഏറ്റവും ഉയരമുള്ള കൊടുമുടിയാണിത്. ബന്ദിപ്പൂർ ദേശീയോദ്യാനത്തിന്റെ പ്രധാന പ്രദേശത്താണ്‌ ഗോപാലസ്വാമി കുന്നുകൾ സ്ഥിതി ചെയ്യുന്നത്‌. ആനകൾ ഉൾപ്പെടെയുള്ള വന്യജീവികൾ പതിവായി ഇവിടം സന്ദർശിക്കാറുണ്ട്. ഇടതൂർന്ന മൂടൽ മഞ്ഞ്‌ വർഷം മുഴുവനും കുന്നുകളെ മൂടുന്നു, അതിനാൽ ഹിമാവാദ് (കന്നഡ ഭാഷയിൽ) എന്ന പ്രിഫിക്‌സ് ലഭിക്കുകയും വേണുഗോപാലസ്വാമി ക്ഷേത്രം (ശ്രീകൃഷ്ണൻ) ഹിമാവാദ് ഗോപാലസ്വാമി ബെട്ട എന്ന മുഴുവൻ പേര് നൽകുകയും ചെയ്യുന്നു.ഇവിടത്തെ ഭൂമിശാസ്ത്ര കോർഡിനേറ്റുകൾ ഇവയാണ്: അക്ഷാംശം 12.97 ° Ne, രേഖാംശം 77.56. E.

കേരളത്തിൽ നിന്നും ഗൂഡല്ലൂർ വഴി മൈസൂരിലേക്ക് പോകുമ്പോൾ മുതുമല ബന്ദിപ്പൂർ വനമേഖലകൾ കടന്ന്, ഗുണ്ടൽപേട്ടിന് സുമാർ പത്ത് കിലോമീറ്റർ മുൻപ് ഹംഗള എന്ന സ്ഥലത്തെത്തുമ്പോൾ ഇടത്തോട്ട് തിരിഞ്ഞ് പോകുന്ന ചെറു പാതയിലൂടെ സുമാർ മൂന്ന് കിലോമീറ്റർ സഞ്ചരിച്ചാൽ ഗോപാൽ സ്വാമി മലയുടെ അടി വാരത്തുള്ള കർണ്ണാടക ഫോറസ്റ്റ് ചെക്ക് പോസ്റ്റിലെത്തും. അവിടെ നിന്നും കർണ്ണാടക സർക്കാർ ഏർപ്പെടുത്തിയ പ്രത്യേക ബസ്സുകളിൽ ടിക്കറ്റെടുത്ത് മലമുകളിലെത്താം ബന്ദിപ്പൂർ വനമേഖലയിലെ ഏറ്റവും ഉയരം കൂടിയ മലയായ ഇവിടെത്തെ പ്രധാന ആകർഷണം ഇവിടുത്തെ മാറിമറിയുന്ന കാലാവസ്ഥയാണ്. കോടമഞ്ഞ്, മഴ, വെയിൽ, എപ്പോഴും വീശിയടിക്കുന്ന തണുത്ത കാറ്റ് എന്നിവ ഇവിടെ അനുവപ്പെടും.

AD 1315 ൽ ചോള രാജാക്കൻമാർ നിർമ്മിച്ചിട്ടുള്ള ഒരു ശ്രീകൃഷ്ണ ക്ഷേത്രം ഇവിടെയുണ്ട്. നിരവധി തീർത്ഥാടകരും സഞ്ചാരികളും. ഇവിടെയെത്തുന്നു. ഹംഗളയിൽ നിന്നും മലയുടെ അടിവാരം വരെയുള്ള പാതയുടെ ഇരുവശത്തും വിശാലമായ കൃഷിയിടങ്ങൾ ഉണ്ട്. സീസണനുസരിച്ച് സൂര്യകാന്തി, ചെണ്ടുമല്ലി എന്നീ പുഷ്പങ്ങളും പച്ചക്കറിയും ഇവിടെ കൃഷി ചെയ്യുന്നു.

ഹംഗളയിൽ നിന്നും ഗോപാലസ്വാമി മലയുടെ അടിവാരം വരെയുള്ള നീണ്ടു നിവർന്നു കിടക്കുന്ന റോഡും, സമീപമുള്ള കാഴ്ചകളും സഞ്ചാരികളെ ആകർഷിയ്ക്കുന്നതാണ്. ഇതു കൂടാതെ ഗോപാലസ്വാമി മലമുകളിലേയ്ക്കുള്ള പ്രത്യേക ബസ്സ് യാത്രയും കാഴ്ചകൾ നിറഞ്ഞതാണ്.മലമുകളിലേയ്ക്കുള്ള ചുരം റോഡ് കയറുമ്പോൾ താഴ്‌വരയിലെ വിശാലമായ കൃഷിയിടങ്ങൾ കാണാം.

ഗോപാലസ്വാമി മലയടെ താഴ്‌വരയിലെ കൃഷിയിടങ്ങളിൽ സീസണനുസരിച്ച് പുഷ്പകൃഷി നടത്തി വരുന്നുണ്ട്. കേരളത്തിലെ ഓണവിപണി ലക്ഷ്യം വെച്ചു നടത്തുന്ന പുഷ്പകൃഷി വേളയിൽ ഇവിടെയെത്തുന്ന പക്ഷം വിശാലമായ പുഷ്പകൃഷി പാടങ്ങൾ കാണാനുള്ള സാധ്യതയുണ്ട്.

കേരളത്തിൽ നിന്നും നാടുകാണി ചുരം വഴിയും വയനാട് വഴിയും ഇങ്ങോട്ടെത്താം. മലപ്പുറം ജില്ലയിലെ നിലമ്പൂർ - വഴിവക്കടവ് വഴി സഞ്ചരിച്ച് നാടുകാണി ചുരം കയറി ഗൂഡല്ലൂർ വഴിയാണ് റൂട്ട് .വയനാട് വഴി പോകുമ്പോൾ നേരിട്ട് നാടുകാണി വഴി ഗൂഡല്ലൂരിലോ മുത്തങ്ങ വഴി ഗുണ്ടൽപേട്ടിലോ എത്താം.
## അവലംബം

## ചിത്രങ്ങൾ

File:Gopalswmy hills 1.jpg|thumb|ഗോപാല സ്വാമി ബെട്ടയിലെ ക്ഷേത്രം
File:Gopalswmy hills2.jpg|thumb| ഗോപാല സ്വാമി ഹിൽസിലേയ്ക്കുള്ള ബസ്സ് സർവ്വീസ്                                   File:Gopalswmy hills3.jpg|thumb|ഗോപാല സ്വാമിക്ഷേത്രത്തിലേയ്ക്കുള്ള ബസ്സ് സർവ്വീസ്
File:Gopalswmy hills 4.jpg|thumb|ഗോപാലസ്വാമി ക്ഷേത്രപരിസരം കോടമഞ്ഞിൽ മൂടിയ നിലയിൽ
File:Gopalswmy hills7.jpg|thumb|ഹംഗളയിൽ നിന്നും ഗോപാൽസ്വാമി ബെട്ടയിലേയ്ക്കുള്ള റോഡ്
File:Gopalswmy hills8.jpg|thumb|ഗോപാല സ്വാമി ബെട്ട താഴ് വാരത്തെ പുഷ്പകൃഷി
File:Gopalswmy hills 9.jpg|thumb|ഗോപാലസ്വാമി ഹിൽസ് താഴ് വരയിലെ സൂര്യകാന്തി കൃഷി

വർഗ്ഗം:കർണാടകയിലെ കുന്നുകൾ
ജോർജ് ആർനോട്ട് വാക്കർ ആർനോട്ട്

ഒരു സ്കോട്‌ലാന്റുകാരനായ ഒരു സസ്യശാസ്ത്രജ്ഞനായിരുന്നു **ജോർജ്ജ് അർനോട്ട് വാക്കർ-അർനോട്ട്**  (6 ഫെബ്രുവരി 1799 - 17 ജൂൺ 1868)  

## ആദ്യകാലജീവിതം
ജോർജ്ജ് അർനോട്ട് വാക്കർ-അർനോട്ട് 1799 ൽ എഡിൻബർഗിൽ ജനിച്ചു. മിൽ‌നാഥോർട്ട് പാരിഷ് സ്കൂളിലും പിന്നീട് എഡിൻ‌ബർഗിലെ ഹൈസ്കൂളിലും പഠിച്ചു. എഡിൻബർഗിൽ അദ്ദേഹം നിയമപഠനം നടത്തി. 

## കരിയർ
1845 മുതൽ 1868 വരെ ഗ്ലാസ്‌ഗോ സർവകലാശാലയിൽ സസ്യശാസ്ത്രത്തിന്റെ റീജിയസ് പ്രൊഫസർ പദവി വഹിച്ച വാക്കർ-അർനോട്ട് സസ്യശാസ്ത്രജ്ഞനായി. സർ വില്യം ഹുക്കറുമൊത്ത് വടക്കേ അമേരിക്കയിലെ സസ്യശാസ്ത്രം പഠിച്ച അദ്ദേഹം ഇന്ത്യൻ സസ്യശാസ്ത്ര പഠനങ്ങളിൽ റോബർട്ട് വൈറ്റുമായി സഹകരിച്ചു. 

പാരീസിലെ സൊസൈറ്റി ഡി ഹിസ്റ്റോയർ നേച്ചർലെ, മോസ്കോ ഇംപീരിയൽ സൊസൈറ്റി ഓഫ് നാച്ചുറൽ ഹിസ്റ്ററി എന്നിവയിലെ അംഗമായിരുന്നു അദ്ദേഹം.

## വ്യക്തിജീവിതവും മരണവും
വാക്കർ-അർനോട്ട് 1831 ൽ മേരി ഹേ ബാർക്ലെയെ വിവാഹം കഴിച്ചു. ഗ്ലാസ്‌ഗോയിൽ വച്ച് അന്തരിച്ച അദ്ദേഹത്തെ ലൈറ്റ്ഹിൽ സെമിത്തേരിയിൽ സംസ്‌കരിച്ചു.

## ജീവശാസ്ത്രസംബന്ധ ചുരുക്കെഴുത്ത്

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1868-ൽ മരിച്ചവർ
വർഗ്ഗം:1799-ൽ ജനിച്ചവർ
വർഗ്ഗം:സ്കോട്ടിഷ് ശാസ്ത്രജ്ഞർ
മിയാവാക്കി

ചുരുങ്ങിയ സ്ഥലത്ത് കൃത്യമാമായി
നിർമ്മിച്ചെടുക്കുന്ന വനമാണ് ***മിയാവാക്കി***.പ്രശസ്ത 
ജപ്പാനീസ് സസ്യശാസ്ത്രജ്ഞൻ പ്രൊഫസർ അകിറ മിയാവാക്കി 1970-ൽ വികസിപ്പിച്ചെടുത്ത വന നിർമ്മാണ മാതൃകയാണിത്.
കാലാവസ്ഥ വ്യതിയാനത്തെ തടയാൻ ഇത്തരം വനങ്ങൾക്ക് കഴിയുമെന്നാണ് വിലയിരുത്തൽ.
*മൂന്ന് [[വർഷം]] കൊണ്ട് മരങ്ങൾക്ക് 
30 അടി [[ഉയരം]],20 വർഷത്തിനുള്ളിൽ 100 വർഷം പഴക്കമുള്ള മരത്തിന്റെ രൂപം* ഇതാണ് മിയാവാക്കിയുടെ മാസ്മരികത.

തിരുവനന്തപുരം ജില്ലയിലെ 
കനകക്കുന്നിലുണ്ട് മിയാവാക്കി.
5 സെൻറ്റിൽ 120 ഇനങ്ങളിൽ പെട്ട അഞ്ഞൂറോളം ചെടികൾ സംസ്ഥാനത്തെ പൊതുസ്ഥലത്ത് വച്ച് പിടിപ്പിച്ചിട്ടുണ്ട്.

## അവലംബം

വർഗ്ഗം:വനങ്ങൾ
കടനാട്

കടനാട് എന്നത് കോട്ടയം ജില്ലയിൽ മീനച്ചിൽ താലൂക്കിൽ ളാലം ബ്ലോക്കിൽ ഉൾപ്പെടുന്ന ഒരു ഗ്രാമ പഞ്ചായത്താണ്. ഭൂപ്രകൃതിയുടെ സൗന്ദര്യത്തിൽ വിളങ്ങി നില്ക്കുന്ന ഈ പ്രദേശം പാലാ ദേശത്തിനോട് ചേർന്നാണ് നിലകൊള്ളുന്നത്, കടനാടിനോട് ചേർന്നു നില്ക്കുന്ന മറ്റൊരു പട്ടണം തൊടുപുഴയാണ്.

സാംസ്കാരികവും സാഹിത്യവുമായ രംഗങ്ങളിൽ വിലമതിക്കാനാവാത്ത ഒട്ടനവധി അതുല്യപ്രതിഭകളെ സമ്മാനിച്ച ദേശമാണ് കടനാട്, അതിൽ മുഖ്യ സ്ഥാനം അലങ്കരിക്കുന്നത്, ഭാരതത്തിലെ സകലഭാഷകളിലും ആദ്യത്തെ യാത്രവിവരണമായ 'വർത്തമാനപുസ്തകം' (1790) എന്ന റോമാ യാത്രവിവരണം എഴുതിയ ഗോവണ്ണദോർ പാറേമ്മാക്കൽ തോമ്മാ കത്തനാർ ആണ്.
അദ്ദേഹത്തിന്റെ കൃതി മലയാള സാ ഹിത്യചരിത്രത്തിലും കേരളസഭാ ചരിത്രത്തിലും ഒരു അമൂല്യനിധിയാണ്. ഭാരതത്തിന്റെ വിദേശ അധിപത്യം അവസാനിപ്പിക്കണമെന്ന തിവ്ര വികാരം നിഴലിക്കുന്ന ഈ കൃതി ഒരു ദേശസ്നേഹിയുടെ അത്മാംശം ഉൾചേർന്നിരിക്കുന്ന ഒരു വേറിട്ട ഭാഷാ കൃതിയാണ്.
തിരുവിതാംകൂർ മഹാരാജാവ് കാർത്തിക തിരുനാൾ ആദിത്യൻ കത്തനാർ എന്നു വിശേഷിപ്പിച്ച 'ബഹു.പാലത്തുംതലയ്ക്കൽ മാത്തനച്ചൻ' കടനാട് ദേശക്കാരനാണ്. ദേശഭക്തിയിലും സഭാ ചരിത്രത്തിലും വിസ്മമരിക്കനാവാത്ത മഹത്വ വ്യക്തിയാണിദ്ദേഹം.
കടനാട് ദേശത്തിന്റെ തിലകക്കുറിയായി വിളങ്ങുന്നത്.കടനാട് സെന്റ്. അഗസ്റ്റിൻ ഫൊറോന പള്ളിയാണ്.പാറേമ്മാക്കൽ തോമ കത്തനാരും വാഴ്ത്തപ്പെട്ട രാമപുരത്ത് കുഞ്ഞച്ചനും ഇവിടെ വികാരിമാരായി സേവനം അനുഷ്ഠിച്ചിട്ടുണ്ട്. ഇവിടുത്തെ സെന്റ് സെബാസ്റ്റ്യനോസിനോടുള്ള സ്നേഹവും ബഹുമാനവും ദേശവാസികളുടെ മാത്രമല്ല. ദൂരദേശവാസികളുടെ ഇടയിലും പുകൾപെറ്റതാണ്.ജനുവരി 15, 16 സഹദയുടെ ദർശന തിരുനാളായി ഭക്തി ആദരവോടെ സഭയും സമൂഹവും ആഘോഷിക്കുന്നു. 
സാംസ്കാകാരിക ചരിത്രം പരിശോധിക്കുബോൾ വടക്കുനിന്ന് എത്തി, പിന്നീട് തൊടുപുഴയ്ക്ക് അടുത്ത് കുടയത്തൂരും പിന്നീട് ഭരണനിർവ്വഹണത്തിനായി കടനാട് ആസ്ഥാനമാക്കി ഭരണം നിർവ്വഹിച്ച വടക്കൂർ രാജവംശത്തിന്റെ തുടിപ്പുകൾ മനസ്സിലാക്കാൻ സാധിക്കും. തിരുവിതാംകൂർ രാജവംശം സ്ഥാപിതമായപ്പോൾ തൊടുപുഴ മുതൽ ഏറ്റുമാനൂർ വരെയുള്ള പ്രദേശം ഇവരുടെ ഭരണത്തിന്റെ കീഴിലായിരുന്നു.
കടനാട് ശ്രീധർമ്മശാസ്ത്ര ക്ഷേത്രവും ദേശത്തിന്റെ സാംസ്കാരിക ചരിത്രത്തോട് ഉൾചേർത്ത് വായിക്കാൻ സാധിക്കും.
കടനാട് പള്ളിയോട് ചേർന്നു നില്ക്കുന്ന കടനാട് സെന്റ്.സെബാസ്റ്റ്യൻസ് എച്ച്.എസ്.എസ് സ്കൂൾ എന്ന വിദ്യാലയവും പള്ളിയുടെ മുന്നിലൂടെ ഒഴുക്കുന്ന കടനാട് തോടും പ്രകൃതി സൗന്ദര്യത്തിന്റെ മകുടോദാഹരണമാണ്.
നാനാവിധ മതദേശക്കാർ സ്നേഹത്തിൽ അധിവസിക്കുന്ന കടനാട് ഒരു പുണ്യഭൂമിയാണ്.

വർഗ്ഗം:കോട്ടയം ജില്ലയിലെ ഗ്രാമപഞ്ചായത്തുകൾ
ജലനീലി

ഏകവർഷിയായ ഒരു ജലസസ്യമാണ് **ചെറുവള്ളൽ** എന്നും അറിയപ്പെടുന്ന **ജലനീലി**. വേനൽ കടുക്കുന്നതോടെ ചെടി നശിച്ചുപോകുന്നു. ഔഷധഗുണമുണ്ട്, ഇലക്കറിയായും ഉപയോഗിക്കാം.

## അവലംബം
* http://www.flowersofindia.net/catalog/slides/Ceylon%20Hydrolea.html

വർഗ്ഗം:ജലസസ്യങ്ങൾ
വർഗ്ഗം:കേരളത്തിലെ സസ്യജാലം
ഫാദർ ജോർജ്ജ് കണ്ടത്തിൽ

ഇന്ത്യൻ ട്രാൻസാൿഷനൽ അനാലിസിസിന്റെ പിതാവ് എന്ന് അറിയപ്പെടുന്ന മനഃശാസ്ത്രജ്ഞനും വൈദികനുമാണ് **ഫാദർ ജോർജ്ജ് കണ്ടത്തിൽ** **SJ**. 1920 ഡിസംബർ 25നു കേരളത്തിൽ വൈക്കത്തു ജനിച്ചു . ..  അന്താരാഷ്ട്ര ട്രാന്സാക്ഷണൽ അനലൈസിസ്റ് അസോസിയേഷന്റെ ഭാരതത്തിൽ നിന്നുള്ള പ്രഥമ അംഗമാണ് .. 1971ൽ പാസ്റ്ററൽ കൗൺസിലിംഗ് പഠിക്കാൻ അമേരിക്കയിൽ പോയ ഫാദർ, അവിടെ ഡോ. .മ്യൂരിയൽ ജെയിംസ് എന്ന മനഃശാസ്ത്രജ്ഞയുടെ കീഴിൽ  ഈ സിദ്ധാന്തം പഠിക്കുകയായിരുന്നു 
പകരം=|ലഘുചിത്രം|'''ഫാദർ ജോർജ്ജ് കണ്ടത്തിൽ SJ'''
പഠനം കഴിഞ്ഞു തിരിച്ചെത്തിയ ഫാദർ , ഭാരതത്തിലെ പ്രധാന മെട്രോനഗരങ്ങളായ മുംബൈ, ദില്ലി, ചെന്നൈ, കൊൽക്കത്ത എന്നീ നഗരങ്ങളിലെ കോര്പറേറ്റ് സ്ഥാപനങ്ങളിൽ ആദ്യം ട്രാന്സാക്ഷണൽ അനാലിസിസ് (ടി എ ) പരിശീലിപ്പിച്ചു . 1973 ഇൽ  കേരളത്തിൽ കളമശ്ശേരിയിൽ ഇൻസ്റ്റിറ്റ്യൂട്ട് ഓഫ് കൗൺസിലിംഗ് ആൻഡ് ട്രാന്സാക്ഷണൽ അനാലിസിസ് (ICTA ) എന്ന വിദ്യാഭ്യാസസ്ഥാപനം തുടങ്ങി

"ട്രയോളജി " എന്ന പേരിൽ ഒരു പുതിയ സിദ്ധാന്തം ഫാദർ വികസിപ്പിച്ചു ..ഇത് ഒരു വ്യക്തിയുടെ ക്രീയാത്മക ഊർജ്ജത്തെ അർഥപൂർണമായ ജീവിത നയിക്കുന്നതിന് വേണ്ടി ഉപയോഗിക്കാൻ ലക്‌ഷ്യം വെച്ച് വികസിപ്പിച്ചെടുത്ത ഒരു കൗൺസിലിംഗ് മാർഗമായിട്ടാണ് പരിചയപ്പെടുത്തിയത് .. ഇതിന്റെ പ്രയോഗം ഇത് കൂടാതെ ജോലിസ്ഥലങ്ങളിലും മറ്റും പ്രൊഡക്ടിവിറ്റി കൂട്ടുന്നതിനും ഉപയോഗിച്ചുവരുന്നു . ഈ സിദ്ധാന്തത്തിന്റെ കാതലായ പ്രമേയം എന്നത് ഫാദറിന്റെ വാക്കിൽ " ഒരു വ്യക്തിയുടെ അസ്തിത്വത്തിൽ (ഐഡന്റിറ്റി) വരുന്ന പ്രതിസന്ധിയുടെ പ്രധാന കാരണം , അദ്ദേഹവും അദ്ദേഹത്തിന്റെ അമ്മയുമായുള്ള ബന്ധത്തിൽ നിന്ന് ഉടലെടുക്കുന്നതാണെന്നു പറയുന്നു .ദൃഢമായതും അര്ഥപൂര്ണമായതുമായ ഒരു ഊഷ്മള ബന്ധത്തിൽ നിന്ന് ഉണ്ടാകുന്ന ഐഡന്റിറ്റിക്കു മാത്രമേ അവന്റെ ജീവിത്തൽ മുഴുവൻ രീതിയിലും വിജയം കൈവരിക്കാൻ കഴിയൂ ..

ഫാദർ 38 വർഷത്തോളം ഭാരതത്തിൽ അങ്ങോളമിങ്ങോളം ഒട്ടനവധി പേരെ ഇത് പഠിപ്പിക്കുകയും, ഈ സിദ്ധാന്തം പ്രചരിപ്പിക്കുകയും ചെയ്തു .  

2011 നവംബർ 7നു   തൊണ്ണൂറ്റി ഒന്നാമത്തെ വയസ്സിൽ അന്തരിച്ചു

മരണാനന്തരം 2012-ൽ  അന്താരാഷ്ട്ര ട്രാന്സാക്ഷണൽ അനാലിസിസ് അസോസിയേഷൻ "മ്യൂരിയൽ  ജെയിംസ് പ്രിൻസിപ്പിൾ  അവാർഡ് " നൽകി ആദരിച്ചു

**എഴുതിയ പുസ്തകങ്ങൾ :**

.1.TA for you and me (english)

2. One plus One is Three (english)

3. Triology - A fresh approach to understanding Man (ENGLISH)

4. ആരാണ് ഈ ഞാൻ ?

5. നീയും ഞാനും

6. വാടാമലരുകൾ
## അവലംബം
ത്രോംബിൻ

രക്തം കട്ടപിടിക്കുന്ന പ്രക്രിയയിൽ പങ്കെടുക്കുന്ന മാംസ്യതന്മാത്രകളിൽ രണ്ടാം ഘടകമായി അറിയപ്പെടുന്ന രാസഘടകമാണ് **ത്രോംബിൻ**. ഇതൊരു സെറീൻ പ്രോട്ടീയേയ്സ് വിഭാഗത്തിലുൾപ്പെടുന്ന രാസാഗ്നിയാണ്. ഫൈബ്രിനോജൻ എന്ന മാംസ്യതൻമാത്രയെ ഫൈബ്രിൻ എന്ന തൻമാത്രയാക്കി മാറ്റുകയാണ് ത്രോംബിന്റെ പ്രധാനധർമ്മം. പ്രോത്രോംബിൻ അല്ലെങ്കിൽ സൈമോജൻ എന്ന പ്രവർത്തനരഹിതമായ രൂപത്തിലാണ് ഇത് ഉത്പാദിപ്പിക്കപ്പെടുന്നത്. F2 ജീനുകളാണ് ഈ മാംസ്യത്തിന്റെ ഉത്പാദനത്തിന് കാരണമാകുന്നത്. 1872 ൽ അലക്സാണ്ടർ ഷ്മിഡ്റ്റ് ആണ് ഫൈബ്രിൻ, ഫൈബ്രിനോജൻ എന്നീ തൻമാത്രകളെ  വിശദീകരിച്ചശേഷം ഇത്തരം രാസാഗ്നിയുടെ സാന്നിധ്യത്തെപ്പറ്റി അറിവുനൽകിയത്. എന്നാൽ ത്രോംബിന്റെ ഉത്പാദനത്തിന് കാരണമായ പ്രോത്രോംബിൻ കണ്ടെത്തിയത് പെകെൽഹാരിംഗ് (1894) എന്ന ശാസ്ത്രകാരനാണ്.

## ഉത്പാദനം
ആക്ടിവേറ്റ് ചെയ്യപ്പെട്ട രക്തഘടകമായ ഫാക്ടർ X (Xa) യുടെ രണ്ട് സ്ഥാനങ്ങളിൽ രാസാഗ്നികളുടെ സാന്നിധ്യത്തിൽ നടക്കുന്ന ക്ലീവേജ് മൂലമാണ് ത്രോംബിൻ രൂപപ്പെടുന്നത്. 

## അവലംബം


വർഗ്ഗം:രക്തം
കോലാർ ജില്ല

ഇന്ത്യയിലെ കർണാടക സംസ്ഥാനത്തെ ഒരു ജില്ലയാണ് **കോലാർ.**) ജില്ലാ ആസ്ഥാനമാണ് കോലാർ. തെക്കൻ കർണാടകയിൽ സ്ഥിതി ചെയ്യുന്ന ഇത് സംസ്ഥാനത്തിന്റെ കിഴക്കേ അറ്റത്തുള്ള ജില്ലയാണ്. പടിഞ്ഞാറ് ബാംഗ്ലൂർ റൂറൽ ജില്ല, വടക്ക് ചിക്ബല്ലാപൂർ ജില്ല, കിഴക്ക് ആന്ധ്രാപ്രദേശിലെ ചിറ്റൂർ ജില്ല , തെക്ക് തമിഴ്‌നാട്ടിലെ കൃഷ്ണഗിരി ജില്ല എന്നിവയാണ് ജില്ലയെ ചുറ്റിപ്പറ്റിയുള്ളത്.
2001 ഫെബ്രുവരിൽ നഷ്ടം കാരണം അടച്ചുപൂട്ടുന്നത് വരെ ഇന്ത്യയുടെ സ്വർണ്ണ ഖനി എന്ന് ആയിരുന്നു കോലാർ അറിയപ്പെട്ടിരുന്നത്.  കോലാർ സ്വർണ്ണഖനി (കെ ജി എഫ് ) എന്നും അറിയപ്പെടുന്നു. കോലാർ സ്വർണ്ണഖനികൾ കണ്ടെത്തിയതിനെത്തുടർന്ന് ഈ ജില്ല ഇന്ത്യയുടെ "സുവർണ്ണഭൂമി" എന്നറിയപ്പെട്ടു. 2007 സെപ്റ്റംബർ 10 ന് ചിക്കബല്ലാപൂരിലെ പുതിയ ജില്ലയായി ഇത് വിഭജിക്കപ്പെട്ടു.

കർണാടകയുടെ തലസ്ഥാനമായ ബാംഗ്ലൂരിൽ നിന്നും 60 കി മി ദൂരത്തിൽ സ്ഥിതി ചെയ്യുന്ന നഗരമാണ് കോലാർ. 

സ്വർണ്ണ ഖനികളിൽ പ്രകാശം എത്തിക്കുവാൻ വേണ്ടി ഇന്ത്യയിൽ തന്നെ ആദ്യത്തെ വൈദ്യത നിലയം ശിവനസമുദ്രയിൽ സ്ഥാപിക്കപ്പെട്ടത് ഒരു ചരിത്രമാണ്. 

ചരിത്രപരമായും സാംസ്കാരികമായും  ഒരുകാലത്തു കർണാടകയിൽ തന്നെ മുൻപന്തിയിൽ നിന്നിരുന്ന സ്ഥലമാണ് കോലാർ. ബ്രിട്ടീഷ് ഭരണകാലത്തിന്റെ അവശേഷിപ്പുകൾ ഇന്നും ഇവിടെ ഉണ്ട് ലിറ്റിൽ ഇംഗ്ലണ്ട് എന്ന് അപരനാമം ഉള്ള സ്ഥലം പോലും അവിടെ ഉണ്ട്, ചില സ്ഥലങ്ങളുടെ പേരുകൾ ഇന്നും പണ്ട് ബ്രിട്ടീഷ്കാർ നൽകിയ പേരുകൾ തന്നെ ആണ്.

ഒരുകാലത്തു പല സമീപനാടുകളിൽ  നിന്നും സ്വർണ്ണ ഖനികളിൽ ജോലിക്കായി കുടിയേറി പാർത്തവർ  ആണ് കോലാറിലെ ജനങ്ങളിൽ ബഹുഭൂരിപക്ഷവും 

ആഴങ്ങളിൽ നിന്നുള്ള ഗംഗ എന്ന അർത്ഥമുള്ള അന്തരഗംഗ എന്ന മല ട്രെക്കിങ്ങിനു പേരുകേട്ട ഇടമാണ്, ആ മലയുടെ മുകളിൽ സ്ഥിതി ചെയ്യുന്ന ശിവന്റെ പേരിൽ ഉള്ള കാശി വിശ്വേശ്വര ക്ഷേത്രത്തിൽ ഉള്ള കുളത്തിൽ സ്ഥാപിച്ചിരിക്കുന്ന കാളയുടെ വായിൽ കൂടി വരുന്ന എല്ലാകാലത്തും വറ്റാതെ വരുന്ന  ജല ശ്രോതസ്സ് ഒരു അത്ഭുതമാണ് , ക്ഷേത്രത്തിന്റെ പിന്നിലായി ഉള്ള അന്തരാഗംഗ ഗുഹ  ഒരത്ഭുതമാണ് 

ഏഷ്യയിലെ എന്നാവില്ല ലോകത്തിലെ തന്നെ  ഏറ്റവും വലിയ ശിവലിംഗം സ്ഥാപിച്ചിരിക്കുന്ന കോടിലിംഗ്വേശ്വര ക്ഷേത്രവും സന്ദർശിക്കേണ്ട ഒരു സ്ഥലമാണ്, ഇവിടെ ഉള്ള ഒരുകോടി ശിവലിംഗങ്ങൾ എന്ന അർത്ഥത്തിൽ ആണ് കോടിലിംഗേശ്വര ക്ഷേത്രമെന്ന പേരുണ്ടായത് 

ട്രക്കിങ്ങിനു പറ്റിയ മറ്റനേകം മലകളും സന്ദർശിക്കാൻ പറ്റിയ മനോഹരമായ സ്ഥലങ്ങളും കോലാറിൽ  ഉണ്ട്‌
## അവലംബം

## പുറത്തേക്കുള്ള കണ്ണികൾ

* 

വർഗ്ഗം:ഇന്ത്യയിലെ ജില്ലകൾ
വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ബാംഗ്ലൂർ ഡിവിഷൻ
ഫ്രണ്ട്-സൈഡ് ബസ്

1990 കളിലും 2000 കളിലും ഇന്റൽ-ചിപ്പ് അധിഷ്ഠിത കമ്പ്യൂട്ടറുകളിൽ പലപ്പോഴും ഉപയോഗിച്ചിരുന്ന ഒരു കമ്പ്യൂട്ടർ കമ്മ്യൂണിക്കേഷൻ ഇന്റർഫേസ് (ബസ്) ആണ് **ഫ്രണ്ട് സൈഡ് ബസ്** (എഫ്എസ്ബി). എഎംഡി സിപിയുകൾക്കും ഇവി 6 ബസ് സമാന പ്രവർത്തനങ്ങൾ നൽകി. രണ്ടും സാധാരണയായി സെൻട്രൽ പ്രോസസ്സിംഗ് യൂണിറ്റിനും (സിപിയു) നോർത്ത്ബ്രിഡ്ജ് എന്നറിയപ്പെടുന്ന മെമ്മറി കൺട്രോളർ ഹബിനും ഇടയിൽ ഡാറ്റ വഹിക്കുന്നു.

നടപ്പിലാക്കലിനെ ആശ്രയിച്ച്, ചില കമ്പ്യൂട്ടറുകളിൽ സിപിയുവിനെ കാഷെയിലേക്ക് ബന്ധിപ്പിക്കുന്ന ഒരു ബാക്ക് സൈഡ് ബസും ഉണ്ടായിരിക്കാം. ഫ്രണ്ട് സൈഡ് ബസ് വഴി സിസ്റ്റം മെമ്മറി (അല്ലെങ്കിൽ റാം) ആക്സസ് ചെയ്യുന്നതിനേക്കാൾ വേഗത്തിലാണ് ഈ ബസും അതുമായി ബന്ധിപ്പിച്ചിരിക്കുന്ന കാഷെയും തമ്മിൽ നടക്കുന്നത്. ഒരു കമ്പ്യൂട്ടറിന്റെ പ്രകടനത്തിന്റെ പ്രധാന അളവുകോലായി ഫ്രണ്ട് സൈഡ് ബസിന്റെ വേഗത പലപ്പോഴും ഉപയോഗിക്കുന്നു.

ആധുനിക ഫ്രണ്ട് സൈഡ് ബസ് ആർക്കിടെക്ചർ ആധുനിക വോളിയം സിപിയുകളിൽ ഹൈപ്പർ ട്രാൻസ്പോർട്ട്, ഇന്റൽ ക്വിക്ക്പാത്ത് ഇന്റർകണക്ട് അല്ലെങ്കിൽ ഡയറക്ട് മീഡിയ ഇന്റർഫേസ് എന്നിവ മാറ്റിസ്ഥാപിച്ചു.
## ചരിത്രം
1990 കളിൽ പെന്റിയം പ്രോ, പെന്റിയം II ഉൽപ്പന്നങ്ങൾ പ്രഖ്യാപിച്ച സമയത്താണ് ഇന്റൽ കോർപ്പറേഷൻ ഈ പദം ഉപയോഗത്തിൽ വന്നത്.

"ഫ്രണ്ട് സൈഡ്" എന്നത് പ്രോസസ്സറിൽ നിന്ന് കമ്പ്യൂട്ടർ സിസ്റ്റത്തിന്റെ ബാക്കി ഭാഗത്തേക്കുള്ള ബാഹ്യ ഇന്റർഫേസിനെ സൂചിപ്പിക്കുന്നു, പിന്നിലെ വശത്തിന് വിപരീതമായി, ബാക്ക്-സൈഡ് ബസ് കാഷെ (മറ്റ് സിപിയുകൾക്കും) ബന്ധിപ്പിക്കുന്നു.

പിസി സംബന്ധിയായ മദർബോർഡുകളിൽ (പേഴ്‌സണൽ കമ്പ്യൂട്ടറുകളും സെർവറുകളും ഉൾപ്പെടെ) ഒരു ഫ്രണ്ട് സൈഡ് ബസ് (എഫ്എസ്ബി) കൂടുതലും ഉപയോഗിക്കുന്നു. ഉൾച്ചേർത്ത സിസ്റ്റങ്ങളിലോ സമാനമായ ചെറിയ കമ്പ്യൂട്ടറുകളിലോ അവ വളരെ അപൂർവമായി മാത്രമേ ഉപയോഗിക്കൂ. മുൻ ദശകങ്ങളിലെ സിംഗിൾ സിസ്റ്റം ബസ് ഡിസൈനുകളെ അപേക്ഷിച്ച് എഫ്എസ്ബി രൂപകൽപ്പന ചെയ്തത് പ്രകടനത്തെ മെച്ചപ്പെടുത്തുന്നതിന് വേണ്ടിയായിരുന്നു, എന്നാൽ ഈ മുൻവശത്തെ ബസുകളെ ചിലപ്പോൾ "സിസ്റ്റം ബസ്" എന്ന് വിളിക്കാറുണ്ട്.

ഫ്രണ്ട് സൈഡ് ബസുകൾ സാധാരണയായി സിപിയുവിനെയും ബാക്കി ഹാർഡ്‌വെയറുകളെയും ഒരു ചിപ്‌സെറ്റ് വഴി ബന്ധിപ്പിക്കുന്നു, ഇത് ഇന്റൽ ഒരു നോർത്ത്ബ്രിഡ്ജും സൗത്ത്ബ്രിഡ്ജും ആയി നടപ്പാക്കി. കണക്റ്റുചെയ്‌ത ഉപകരണങ്ങൾക്കിടയിൽ ഡാറ്റ പ്രവഹിക്കുന്നതിനായി പെരിഫറൽ കോമ്പോണന്റ് ഇന്റർകണക്ട് (പിസിഐ), ആക്‌സിലറേറ്റഡ് ഗ്രാഫിക്സ് പോർട്ട് (എജിപി), മെമ്മറി ബസുകൾ എന്നിവയെല്ലാം ചിപ്‌സെറ്റിലേക്ക് ബന്ധിപ്പിക്കുന്നു. ഈ ദ്വിതീയ സിസ്റ്റം ബസുകൾ സാധാരണയായി ഫ്രണ്ട് സൈഡ് ബസ് ക്ലോക്കിൽ നിന്ന് ലഭിക്കുന്ന വേഗതയിലാണ് പ്രവർത്തിക്കുന്നത്, പക്ഷേ അവ സമന്വയിപ്പിക്കേണ്ടതില്ല.

## അവലംബം

വർഗ്ഗം:കമ്പ്യൂട്ടർ
പെന്റിയം II

1997 മെയ് 7 ന് അവതരിപ്പിച്ച ഇന്റലിന്റെ ആറാം തലമുറ മൈക്രോആർക്കിടെക്ചറിനെയും ("പി 6") x86 അനുയോജ്യമായ മൈക്രോപ്രൊസസ്സറുകളെയും **പെന്റിയം II** ' ബ്രാൻഡ് സൂചിപ്പിക്കുന്നു. 7.5 ദശലക്ഷം ട്രാൻസിസ്റ്ററുകൾ അടങ്ങിയിരിക്കുന്നു (മൊബൈൽ ഡിക്സന്റെ കാര്യത്തിൽ 27.4 ദശലക്ഷം 256 കെബി എൽ 2 കാഷെ ), 5.5 ദശലക്ഷം ട്രാൻസിസ്റ്ററുകൾ അടങ്ങിയ പെന്റിയം പ്രോയുടെ ആദ്യത്തെ പി 6-ജനറേഷൻ കോറിന്റെ മെച്ചപ്പെടുത്തിയ പതിപ്പാണ് പെന്റിയം II അവതരിപ്പിച്ചത്. എന്നിരുന്നാലും, പെന്റിയം പ്രോയുമായി താരതമ്യപ്പെടുത്തുമ്പോൾ അതിന്റെ എൽ 2 കാഷെ സബ്സിസ്റ്റത്തെ തരംതാഴ്ത്തിയിരുന്നു.

ലോ-എൻഡ് വർക്ക് സ്റ്റേഷനുകൾക്കായി പെന്റിയം II അടിസ്ഥാനമാക്കിയുള്ള സെലറോൺ ലൈൻ പ്രോസസ്സറുകളും സെർവറുകൾക്കും ഹൈ എൻഡ് വർക്ക് സ്റ്റേഷനുകൾക്കുമായി പെന്റിയം II സിയോൺ ലൈനും പുറത്തിറക്കി 1998 ൽ ഇന്റൽ പെന്റിയം II കുടുംബത്തെ തരംതിരിച്ചു. ഓൺ-ഡൈ ഫുൾ-സ്പീഡ് എൽ 2 കാഷെ, 66 എംടി/എസ് എഫ്എസ്ബി എന്നിവ കുറച്ചതോ ഒഴിവാക്കിയതോ ആണ് (ചില സാഹചര്യങ്ങളിൽ നിലവിലുള്ളതും എന്നാൽ അപ്രാപ്തമാക്കിയതും) സെലറോണിന്റെ സവിശേഷത. പൂർണ്ണ വേഗതയുള്ള എൽ 2 കാഷെ (512 കെബി മുതൽ 2048 കെബി വരെ), 100 എംടി/എസ് (MT/s)എഫ്എസ്ബി, വ്യത്യസ്തമായ ഫിസിക്കൽ ഇന്റർഫേസ് (സ്ലോട്ട് 2), സമമിതി മൾട്ടിപ്രോസസിംഗിനുള്ള പിന്തുണ എന്നിവയാണ് സിയോണിന്റെ സവിശേഷത.
## അവലംബം

വർഗ്ഗം:ഇന്റൽ മൈക്രോപ്രൊസസ്സറുകൾ
പെന്റിയം പ്രോ

ആറാം തലമുറ x86 മൈക്രോപ്രൊസസ്സറാണ് **പെന്റിയം പ്രോ**, ഇന്റൽ വികസിപ്പിക്കുകയും നിർമ്മിക്കുകയും 1995 നവംബർ 1 ന് അവതരിപ്പിക്കുകയും ചെയ്തു.  ഇത് പി 6 മൈക്രോആർക്കിടെക്ചർ അവതരിപ്പിച്ചു (ചിലപ്പോൾ i686 എന്നും അറിയപ്പെടുന്നു) ഇത് യഥാർത്ഥത്തിൽ യഥാർത്ഥ പെന്റിയത്തെ പൂർണ്ണ ശ്രേണിയിലുള്ള ആപ്ലിക്കേഷനുകളിൽ മാറ്റിസ്ഥാപിക്കാനാണ് ഉദ്ദേശിച്ചത്. പെന്റിയം, പെന്റിയം എംഎംഎക്സ് എന്നിവയ്ക്ക് യഥാക്രമം 3.1, 4.5 ദശലക്ഷം ട്രാൻസിസ്റ്ററുകൾ ഉണ്ടായിരുന്നു, പെന്റിയം പ്രോയിൽ 5.5 ദശലക്ഷം ട്രാൻസിസ്റ്ററുകൾ അടങ്ങിയിട്ടുണ്ട്. പിന്നീട്, ഇത് ഒരു സെർവർ, ഹൈ-എൻഡ് ഡെസ്ക്ടോപ്പ് പ്രോസസർ എന്ന നിലയിൽ കൂടുതൽ ഇടുങ്ങിയ റോളായി ചുരുക്കി, ടെറാഫ്‌ലോപ്സ് പ്രകടന നിലവാരത്തിൽ എത്തുന്ന ആദ്യത്തെ കമ്പ്യൂട്ടറായ എഎസ്സിഐ(ASCI) റെഡ് പോലുള്ള സൂപ്പർ കമ്പ്യൂട്ടറുകളിൽ ഇത് ഉപയോഗിച്ചു. ഇരട്ട, ക്വാഡ് പ്രോസസർ കോൺഫിഗറേഷനുകൾക്ക് പെന്റിയം പ്രോയ്ക്ക് കഴിവുണ്ടായിരുന്നു. താരതമ്യേന വലിയ ചതുരാകൃതിയിലുള്ള സോക്കറ്റ് 8 എന്ന ഒരു ഘടകത്തിൽ മാത്രമാണ് ഇത് വന്നത്. പെന്റിയം പ്രോയ്ക്ക് ശേഷം 1998 ൽ പെന്റിയം II സിയോൺ പിൻഗാമിയായി.
## മൈക്രോആർക്കിടെക്ചർ

ഫ്രെഡ് പൊള്ളാക്ക് ആയിരുന്നു പെന്റിയം പ്രോയുടെ പ്രധാന ആർക്കിടെക്റ്റ്. സൂപ്പർസ്‌കലാരിറ്റിയിൽ പ്രാവീണ്യമുള്ള ഇദ്ദേഹം ഇന്റൽ ഐഎപിഎക്സ് 432(iAPX 432) ന്റെ ലീഡ് എഞ്ചിനീയറായും പ്രവർത്തിച്ചിട്ടുണ്ട്.
## സംഗ്രഹം
പെന്റിയം പ്രോ ഒരു പുതിയ മൈക്രോആർക്കിടെക്ചർ ഉൾപ്പെടുത്തി, പെന്റിയത്തിന്റെ പി 5 മൈക്രോആർക്കിടെക്ചറിൽ നിന്ന് വ്യത്യസ്തമാണ്. ഡീകോപ്പിൾഡ്, 14-സ്റ്റേജ് സൂപ്പർപൈപ്പ്ലൈൻ ആർക്കിടെക്ചറുണ്ട്, അത് ഒരു ഇൻസ്ട്രക്ഷൻ പൂൾ ഉപയോഗിച്ചിട്ടുണ്ട്. പെന്റിയം പ്രോയിൽ (പി 6) പെന്റിയത്തിൽ കാണാത്ത നിരവധി നൂതന ആശയങ്ങൾ ഉൾപ്പെടുത്തിയിട്ടുണ്ട്, എന്നിരുന്നാലും അവ നടപ്പിലാക്കിയ ആദ്യത്തെ അല്ലെങ്കിൽ ഒരേയൊരു x86 പ്രോസസർ ആയിരുന്നില്ല (NexGen Nx586 അല്ലെങ്കിൽ Cyrix 6x86 കാണുക). പെന്റിയം പ്രോ പൈപ്പ്ലൈനിന് അധിക ഡീകോഡ് ഘട്ടങ്ങളുണ്ടായിരുന്നു, ഐ‌എ -32 നിർദ്ദേശങ്ങൾ ബഫർ‌ഡ് മൈക്രോ-ഓപ്പറേഷൻ സീക്വൻസുകളിലേക്ക് വിവർത്തനം ചെയ്യുന്നു, തുടർന്ന് വിശകലനം ചെയ്യാനും പുന:ക്രമീകരിക്കാനും പുനർ‌നാമകരണം ചെയ്യാനും കഴിയും. അങ്ങനെ പെന്റിയം പ്രോയിൽ രജിസ്റ്റർ പുനർനാമകരണം വഴി ഓർഡർ എക്സിക്യൂഷന് പുറത്താണ്. ഇതിന് വിശാലമായ 36-ബിറ്റ് വിലാസ ബസും (PAE ഉപയോഗയോഗ്യമാണ്) 64 ജിബി വരെ മെമ്മറി ആക്സസ് ചെയ്യാൻ അനുവദിക്കുന്നു.

## അവലംബം

വർഗ്ഗം:ഇന്റൽ മൈക്രോപ്രൊസസ്സറുകൾ
കാനിജിയാനി ഹോളി ഫാമിലി (റാഫേൽ)

1508-ൽ ഇറ്റാലിയൻ നവോത്ഥാന കലാകാരൻ റാഫേൽ വരച്ച ചിത്രമാണ് **കാനിജിയാനി ഹോളി ഫാമിലി** അല്ലെങ്കിൽ **കാനിജിയാനി മഡോണ.** ഈ ചിത്രം ജർമ്മനിയിലെ മ്യൂണിക്കിലെ ആൽട്ടെ പിനാകോതെക്കിന്റെ സ്ഥിരമായ ശേഖരണത്തിന്റെ ഭാഗമാണ്.

പുതിയ നിയമത്തിലെ ഈ ചിത്രത്തിൽ പ്രധാനമായും എലിസബത്ത് കുഞ്ഞ് ജോൺ സ്നാപകനോടും, ജോസഫിനെയും മറിയയെയും ശിശുവായ യേശുവിനോടൊപ്പം കാണിക്കുന്നു (l.t.r.) 

ഫ്ലോറൻസിലെ കാനിജിയാനി കുടുംബം അവരുടെ വീട്ടിലെ ബലിപീഠത്തിനായി ഈ ഓയിൽ പെയിന്റിംഗ് ചിത്രകാരനിൽ നിന്നും വാങ്ങി. 
## ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്.  റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. 
റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം അദ്ദേഹം ചെലവഴിച്ചു.
## അവലംബം

## ബാഹ്യ ലിങ്കുകൾ
*
*

വർഗ്ഗം:റാഫേൽ വരച്ച ചിത്രങ്ങൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
മസ്താൻ

മസ്താൻ എന്ന വാക്കിൻറെ നേർപദം ലഹരി ബാധിച്ചവൻ എന്നാണ്. സൂഫി സന്യാസികളുമായി ബന്ധപ്പെട്ടാണ് ഈ വിശേഷണം നല്കപ്പെടാറുള്ളത്.  ആത്മീയ ലഹരി ബാധിച്ചവൻ എന്നാണ് ഇത് കൊണ്ടുള്ള ഉദ്ദേശം. ഇഷ്‌കിൽ മസ്ത്ത് ആകുന്നവൻ അഥവാ ദൈവത്തോടുള്ള പ്രണയത്താൽ സ്വന്തത്തെ മറക്കുന്നവൻ എന്ന നാടൻ പ്രയോഗത്തിൻറെ യഥാർത്ഥ വാക്ക് ‘സക്റാൻ’ എന്നതാണ്. സൂഫി സരണികളിൽ സഞ്ചരിക്കുന്നവർ അഹ്‌വാലുകൾ എന്ന വിവിധ ഘട്ടങ്ങൾ പിന്നിടേണ്ടതായിട്ടുണ്ട്. ഇത്തരം സഞ്ചാരങ്ങൾക്കിടെ കടുത്ത ഈശ്വര പ്രണയത്തിലേക്ക് യാത്രികർ വഴുതി വീഴുക പതിവാണ്.  ജദ്ബ്, ജദ്ബിൻറെ ഹാൽ എന്നൊക്കെ ഈ ഘട്ടം അറിയപ്പെടാറുണ്ട്. ഈശ്വര സ്നേഹം ആസ്വദിച്ചു പ്രേമചിത്തരായി മാറിയ ഇത്തരം സൂഫികളെയാണ് സക്റാൻ  എന്ന്  വിശേഷിപ്പിക്കുന്നത്. ബഹാലീൽ,മജ്‌ദൂബ്, മജാനീൻ, മജാദീബ് എന്നൊക്കെയാണ് മറ്റ് വിശേഷണങ്ങൾ.    

മുജ്തദബ് (ദൈവത്തിലേക്ക് ആകർഷിപ്പിക്കപ്പെട്ടവൻ)  , വലഹാൻ  (ദൈവ സ്നേഹം കൊണ്ട്  സംഭ്രാന്തനായവൻ ) , മുസ്തലബ് (  സ്നേഹ സാമ്രാജ്യത്തിലേക്ക് കവർന്നെടുക്കപ്പെട്ടവൻ) , സക്റാൻ  (ദൈവിക  ചിന്തയിൽ തന്നെ തന്നെ മറന്നവൻ) , വാരിദ് (സ്നേഹചഷകം മതിവരുവോളം ആസ്വദിച്ചവൻ ) , അത്വ്ശാൻ   (സ്നേഹപാന മോഹം തീരാത്ത ദാഹാർത്തൻ)  എന്നിങ്ങനെ വിവിധ വിശേഷണങ്ങൾ ഉന്മാദ പാഥികരുടെ മേൽ ചാർത്തപ്പെടാറുണ്ട്. ഫന എന്ന സാങ്കേതിക പദം കൊണ്ടാണ് സൂഫികൾ ഈ ഘട്ടത്തെ വിശേഷിപ്പിക്കുക.  

പ്രമുഖ സൂഫി പാഥികമാരിലേറെയും ബോധ മണ്ഡലത്തിൽ നിന്ന് കൊണ്ട് മസ്ത് നുകർന്നവരോ അല്ലെങ്കിൽ മസ്ത്തിൽ നിന്ന് ബോധ മണ്ഡലത്തിലേക്ക് തിരിച്ചു വന്നവരോ ആണ്. വിത്യസ്തമായി മത കർമശാസ്ത്ര നിയമങ്ങൾ പോലും ബാധകമല്ലാത്ത വിധം ഉന്മാദം ബാധിക്കുന്നവരും ഇക്കൂട്ടരിലുണ്ട്.  തസ്വവ്വുഫ് ശാഖയിൽ ഉത്തമ പദവിക്കാരായി ഗണിക്കപ്പെടാത്തവരാണ് ഇത്തരക്കാർ. ദൈവിക സാമീപ്യത്തിലേക്കുള്ള യാത്രയിൽ ഇടറി വീണവരായാണ് ഇവർ വിശേഷിക്കപ്പെടുന്നത്.  ബോധ മണ്ഡലത്തിൽ നിന്നും പുറത്തായ ഇത്തരം വ്യക്തികളെ മതപരമായി പിന്തുടരുവാനോ, അവരുടെ ശിഷ്വത്വം സ്വീകരിക്കുവാനോ പാടില്ലെന്ന് സൂഫി യതികൾ നിഷ്കർഷിക്കുന്നു.     

## ഇവകൾ കാണുക
*ത്വരീഖത്ത് 
*ഹഖീഖത്ത് 
*മഅ്‌രിഫത്ത്

## അവലംബം

വർഗ്ഗം:സൂഫിസത്തിലെ പടവുകൾ
അനുരാധ ഖാണ്ടി

**അനുരാധ ഖാണ്ടി** (ജീവിതകാലം: 28 മാർച്ച് 1954 - 2008 ഏപ്രിൽ 12) ഒരു ഇന്ത്യൻ കമ്മ്യൂണിസ്റ്റ്, എഴുത്തുകാരി, വിപ്ലവ നേതാവ് എന്നീ നിലകളിൽ പ്രശസ്തയായ വനിതയായിരുന്നു. നിരോധിക്കപ്പെട്ട കമ്മ്യൂണിസ്റ്റ് പാർട്ടി ഓഫ് ഇന്ത്യ (മാവോയിസ്റ്റ്) അംഗമായിരുന്നു അവർ. കൂടുതലും ആശയ പ്രചാരണത്തിൽ ഏർപ്പെട്ടിരുന്ന അവര് സി.പി.ഐയുടെ നഗരപ്രദേശങ്ങളിലേയ്ക്കുള്ള സായുധകലാപങ്ങളിലും പങ്കാളിയായിരുന്നു. മഹാരാഷ്ട്രയിലെ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (മാർക്സിസ്റ്റ്-ലെനിനിസ്റ്റ്) സ്ഥാപകാംഗങ്ങളിൽ ഒരാളായിരുന്നു അവർ.

മാർക്‌സിസ്റ്റ് പ്രസ്ഥാനം തയ്യാറാക്കിയ നയ പ്രബന്ധങ്ങളിൽ ജാതി, 'ഫെമിനിസവും മാർക്‌സിസവും' തുടങ്ങിയ വിഷയങ്ങളിൽ അനുരാധ ഗണ്യമായ സംഭാവന നൽകിയിരുന്നു.

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ
നരവന്തപു ദേശീയോദ്യാനം

**നരവന്തപു** (മുമ്പ് "ആസ്ബറ്റോസ് റേഞ്ച്" എന്നറിയപ്പെട്ടിരുന്നു) ഓസ്‌ട്രേലിയയിലെ ടാസ്മാനിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ടാസ്മാനിയയുടെ വടക്കൻ തീരപ്രദേശത്ത്, ബാസ് കടലിടുക്കിനോട് ചേർന്ന്, പടിഞ്ഞാറ് പോർട്ട് സോറലിനും കിഴക്ക് ടമാർ നദീമുഖത്തിനും ഇടയിലായാണ് ഇത് സ്ഥിതിചെയ്യുന്നത്. ഡെവൺപോർട്ടിന് 20 കിലോമീറ്റർ കിഴക്കായും ലോൺസ്റ്റോണിന് 60 കിലോമീറ്റർ വടക്കുപടിഞ്ഞാറായും ഹൊബാർട്ടിന് 250 കിലോമീറ്റർ വടക്കുമായാണ് ഇത് സ്ഥിതിചെയ്യുന്നത്.

## ചരിത്രം
1976 ജൂൺ 29 ന് ആസ്ബറ്റോസ് റേഞ്ച് ദേശീയ ഉദ്യാനമായി ഇത് ആദ്യം സംരക്ഷിച്ചിരുന്നു. 'ആസ്ബറ്റോസ്' എന്ന വാക്ക് സന്ദർശകരെ ഇവിടെനിന്നു പിന്തിരിപ്പിക്കുന്നു എന്ന ആശങ്കയെത്തുടർന്ന് 2000 ൽ ഇതിന്റെ പേര് നരവന്തപു എന്നാക്കി മാറ്റി. ഉദ്യാനത്തിനുള്ളിലെ വെസ്റ്റ് ഹെഡ്, ബാഡ്ജർ ഹെഡ് എന്നീ തീരദേശ മുനമ്പുകളെ പരാമർശിക്കുന്ന 'നരവന്തപു' എന്ന പേര് തദ്ദേശീയമായി ഉരുത്തിരിഞ്ഞ പദമാണ്.


## അവലംബം

വർഗ്ഗം:ടാസ്മേനിയയിലെ ദേശീയോദ്യാനങ്ങൾ
ബുട്ടോഹ്(ജപ്പാൻ നൃത്തം)

ലഘുചിത്രം|255x255ബിന്ദു|<center></center>
രണ്ടാം ലോക മഹാ യുദ്ധത്തിന്റെ  ദുരന്താനുഭവങ്ങൾ അയവുവരുത്തുന്നതിന്റെ ഭാഗമായി ആവിർഭവിച്ച ജാപ്പനീസ് നൃത്ത രൂപമാണ് **ബുട്ടോഹ്**. കാണികളിലേക്ക് കുറെ ആശയങ്ങൾ കടത്തി വിടുന്നതിനേക്കാൾ തീവ്രമായ വികാരങ്ങളുടെ ആവിഷ്കാരത്തിനാണ് ബുട്ടോഹ് ഊന്നൽ നൽകുന്നത്. കലാകാരന്റെ മനസിൽ പതിഞ്ഞ ഏതെങ്കിലും സംഭവമോ കഥയോ അയാൾ അപ്പോൾ നേരിടുന്ന സംഘർഷമോ മനസിനെ മധിക്കുന്ന അനുഭവമോ ആകാം ആവിഷ്കരിക്കപ്പെടുന്നത്. കാണികൾ അവരുടെ അഭിരുചിക്ക് അനുസരിച്ചായിരിക്കും അതിനെ ആസ്വദിക്കുന്നതും സ്വാംശീകരിക്കുന്നതും. മുൻനിശ്ചയിച്ച കഥയോ നിയതമായ ഘടനയോ ഇല്ലാത്ത ബുട്ടോഹ് സാമ്പ്രദായിക രീതികൾക്ക് എതിരായി ഉടലെടുത്തതാണ്.
## ചരിത്രം
രണ്ടാം ലോകമഹായുദ്ധാനന്തരം ജപ്പാനിൽ 1959 ൽ ബോട്ടോഹ് ആദ്യമായി അവതരിപ്പിക്കപ്പെട്ടു. 1950 കളിലെയും 1960 കളിലെയും ജാപ്പനീസ് നൃത്ത രംഗത്തിനെതിരായ പ്രതികരണമായിരുന്നു ഈ കലാരൂപം. തത്സുമി ഹിജിക്കാറ്റയുടെയും കസുവോ ഓനോ തുടങ്ങിയ കലാകാരന്മാർക്ക് പാശ്ചാത്യരെ അനുകരിക്കുന്നതിലും നോഹ് പോലുള്ള പരമ്പരാഗത ശൈലികൾ പിന്തുടരുന്നതിലും അമിതമായി അധിഷ്ഠിതമാണെന്ന് ഹിജിക്കറ്റയ്ക്ക് തോന്നി. അങ്ങനെ, "നൃത്തം, ബാലെ, എന്നിവയുടെ പാശ്ചാത്യ ശൈലികളിൽ നിന്ന് പിന്തിരിയാനും"  "സ്ക്വാറ്റ്, എർത്ത്ബൗണ്ട് ഫിസിക് ... സാധാരണക്കാരുടെ സ്വാഭാവിക ചലനങ്ങൾ" എന്നിവ ഉൾക്കൊള്ളുന്ന ഒരു പുതിയ സൗന്ദര്യാത്മകത സൃഷ്ടിക്കാനും അവർ ശ്രമിച്ചു.  

1959 ലെ ഡാൻസ് ഫെസ്റ്റിവലിൽ യൂക്കിയോ മിഷിമയുടെ ഫോർബിഡൺ കളർസ് എന്ന നോവലിനെ അടിസ്ഥാനമാക്കിയായിരുന്നു തത്സുമി ഹിജിക്കാറ്റയുടെ ആദ്യ ബുതൊഹ് അവതരണം.   സ്വവർഗരതി പ്രമേയമാക്കിയ ഈ സൃഷ്ടിയുടെ അവതരണത്തെത്തുടർന്ന്  ഹിജിക്കയെ നൃത്തോത്സവത്തിൽ നിന്ന് വിലക്കി,  
കസുവോ ഓനോയുടെ മകൻ യോഷിറ്റോ ഒഹ്‌നോയും  ഹിജികത യോഷിറ്റോയും ഈ അവതരണത്തിൽ പങ്കെടുത്തു.

ആദ്യകാല ബ്യൂട്ടോഹ് പ്രകടനങ്ങളെ ( ഇംഗ്ലീഷിൽ ) "ഡാൻസ് എക്സ്പീരിയൻസ്" എന്ന് വിളിച്ചിരുന്നു. 1960 കളുടെ തുടക്കത്തിൽ ഹിജികത തന്റെ നൃത്തത്തെ വിവരിക്കാൻ "Ankoku-Buyou" (暗黒舞踊?, ഇരുളിന്റെ നൃത്തം) എന്ന പദം ഉപയോഗിച്ചു. അദ്ദേഹം പിന്നീട് വാക്ക് മാറ്റി "ബുയൊ" "ബുതൊഹ്" എന്നാക്കി.  ബാൾ റൂം ഡാൻസിംഗ് എന്ന് അർത്ഥം വരുന്ന വാക്കായിരുന്നു ഇത്. ഹിജിക്കാറ്റ പിന്നീടുള്ള രചനകളിൽ, നൃത്തത്തെക്കുറിച്ചുള്ള പരമ്പരാഗത സങ്കൽപ്പങ്ങളെ അട്ടിമറിക്കുന്നത് തുടർന്നു. യൂക്കിയോ മിഷിമ, കോംടെ ഡി ലോട്രിയാമോണ്ട്, അന്റോണിൻ അർട്ടാഡ്, ഴാങ് ഷെനെ, മാർക്വിസ് ഡി സേഡ് തുടങ്ങിയ എഴുത്തുകാരിൽ നിന്ന് പ്രചോദനം ഉൾക്കൊണ്ടു.   

1960 ൽ കസുവോ ഓനോ, തത്സുമി ഹിജികാറ്റയ്‌ക്കൊപ്പം വികസിപ്പിച്ചെടുത്ത നൃത്ത രൂപമാണ് ഇപ്പോൾ "ബ്യൂട്ടോഹ്" ആയി കണക്കാക്കപ്പെടുന്നത്. നൗറിറ്റ് മസ്സൻ-സാക്കിന, ജീൻ വയല എന്നിവരുടെ ഷേഡ്സ് ഓഫ് ഡാർക്ക്നെസ് എന്ന പുസ്തകത്തിൽ, ഓനോയെ "ബ്യൂട്ടോയുടെ ആത്മാവ്" എന്നും ഹിജിക്കറ്റയെ "ബ്യൂട്ടോയുടെ ശിൽപ്പിയുമായി" കാണുന്നു. ഹിജിക്കറ്റയും ഓഹ്‌നോയും പിന്നീട് അവരുടെതായ അധ്യാപന രീതികൾ വികസിപ്പിച്ചെടുത്തു. ഓരോ സ്റ്റൈലിലെയും വിദ്യാർത്ഥികൾ വടക്കേ അമേരിക്കയിലെ ആരാധകർക്ക് സുപരിചിതമായ ജാപ്പനീസ് ഡാൻസ് ട്രൂപ്പായ സങ്കായ് ജുക്കു പോലുള്ള വ്യത്യസ്ത ഗ്രൂപ്പുകൾ സൃഷ്ടിച്ചു.

## അവലംബം


വർഗ്ഗം:നൃത്തങ്ങൾ
വർഗ്ഗം:ജപ്പാനിലെ കലകൾ
ക്വോൾ

ഓസ്‌ട്രേലിയ, ന്യൂ ഗിനിയ എന്നീ രാജ്യങ്ങളിൽ കാണപ്പെടുന്ന മാംസഭോജികളായ മാർസുപ്പേയലുകളാണ് **ക്വോൾസ്** (; ഡാസിയൂറസ് ജനുസ്). അവർ പ്രാഥമികമായി രാത്രിഞ്ജരന്മാരും ദിവസത്തിന്റെ ഭൂരിഭാഗവും ഗുഹകളിൽ ചെലവഴിക്കുന്നവയുമാണ്. ആകെയുള്ള ആറിനം ക്വോളുകളിൽ നാലെണ്ണം ഓസ്‌ട്രേലിയയിലും ബാക്കി രണ്ടിനം ന്യൂ ഗിനിയയിലും കാണപ്പെടുന്നു. ക്വീൻസ്‌ലാന്റിലെ പ്ലിയോസീൻ, പ്ലീസ്റ്റോസീൻ നിക്ഷേപങ്ങളിലെ ഫോസിൽ അവശിഷ്ടങ്ങളിൽനിന്നുള്ള മറ്റു രണ്ട് ഇനങ്ങൾക്കൂടി അറിയപ്പെടുന്നു. ജനിതക തെളിവുകൾ സൂചിപ്പിക്കുന്നത് ഏകദേശം 15 ദശലക്ഷം വർഷങ്ങൾക്ക് മുമ്പ് മയോസീനിൽ കാലഘട്ടത്തിൽ ക്വോളുകൾ പരിണമിച്ചുവെന്നും ആറ് ജീവിവർഗങ്ങളുടെ പൂർവ്വികർ എല്ലാം ഏകദേശം നാല് ദശലക്ഷം വർഷങ്ങൾക്ക് മുമ്പ് വ്യത്യസ്ഥ പ്രദേശങ്ങളിലേയ്ക്ക് വ്യാപിച്ചുവെന്നുമാണ്. ഈ ആറിനങ്ങളും 300 ഗ്രാം (11 ഔൺസ്) മുതൽ 7 കിലോഗ്രാം (15 പൗണ്ട്) വരെയുമായി ഭാരത്തിലും വലുപ്പത്തിലും വ്യത്യാസപ്പെട്ടിരിക്കുന്നു. അവയ്ക്ക് തവിട്ട് അല്ലെങ്കിൽ കറുത്ത രോമങ്ങളും പാടലവർണ്ണത്തിലുള്ള നാസികയുമാണുള്ളത്. അവ ഏറെക്കുറെ ഏകാന്തവാസികളാണെങ്കിലും ശൈത്യകാലത്തെ ഇണചേരൽ പോലുള്ള ചില സാമൂഹിക ഇടപെടലുകൾക്കായി ഒത്തുചേരാറുണ്ട്.

ചെറിയ സസ്തനികൾ, ചെറു പക്ഷികൾ, പല്ലികൾ, പ്രാണികൾ എന്നിവയെ ക്വോളുകൾ ആഹാരമാക്കുന്നു. അവരുടെ സ്വാഭാവിക ആയുസ്സ് രണ്ട് മുതൽ അഞ്ച് വർഷം വരെയാണ്. ഓസ്ട്രേലിയയെ യൂറോപ്യന്മാർ കോളനിവത്ക്കരിച്ചതു മുതൽ എല്ലാ ഇനങ്ങളുടേയും എണ്ണം ഗണ്യമായി കുറഞ്ഞുവരികയും കിഴക്കൻ ക്വോൾ എന്ന ഒരിനം ഓസ്‌ട്രേലിയൻ പ്രധാന ഭൂപ്രദേശത്ത് വംശനാശം സംഭവിക്കുകയും ചെയ്തു. അവ ഇപ്പോൾ ടാസ്മാനിയയിൽ മാത്രമാണ് കാണപ്പെടുന്നത്. കരിമ്പിൻ പോക്കാന്തവള, ഇരപിടിയന്മാരായ കാട്ടുപൂച്ചകൾ, കുറുക്കന്മാർ, നഗരവികസനം, വിഷം തീറ്റ എന്നിവയാണ് ഇവയുടെ നിലനിൽപ്പിനുള്ള പ്രധാന ഭീഷണികൾ.

## അവലംബം

## ഗ്രന്ഥസൂചിക

*
*

വർഗ്ഗം:ഓസ്ട്രേലിയയിലെ സഞ്ചിമൃഗങ്ങൾ
മരിയ ദ്വീപ്

**മരിയ ദ്വീപ്** ഓസ്‌ട്രേലിയയിലെ ടാസ്മാനിയയുടെ കിഴക്കൻ തീരത്തുനിന്നകലെ ടാസ്മാൻ കടലിൽ സ്ഥിതിചെയ്യുന്ന ഒരു പർവതപ്രകൃതിയുള്ള ദ്വീപാണ്. ദ്വീപിന്റെ വടക്കുപടിഞ്ഞാറൻ തീരത്തു നിന്നകലെ 18.78 ചതുരശ്ര കിലോമീറ്റർ (7.25 ചതുരശ്ര മൈൽ) സമുദ്ര വിസ്തൃതികൂടി ഉൾപ്പെടുന്ന മരിയ ദ്വീപ് ദേശീയോദ്യാനം 115.5 ചതുരശ്ര കിലോമീറ്റർ (44.6 ചതുരശ്ര മൈൽ) വിസ്തീർണ്ണമുള്ള ഈ ദ്വീപിനെ  ഉൾക്കൊള്ളുന്നു. ദ്വീപിന് വടക്കു നിന്ന് തെക്ക് വരെ ഏകദേശം 20 കിലോമീറ്റർ (12 മൈൽ) നീളവും പടിഞ്ഞാറുനിന്ന് കിഴക്കോട്ട് ഏകദേശം 13 കിലോമീറ്റർ (8.1 മൈൽ) വീതിയുമുണ്ട്.

## അവലംബം
കാത്രിൻ ഡി. സള്ളിവൻ

ഒരു അമേരിക്കൻ ഭൂഗർഭശാസ്ത്രജ്ഞയും നാസയിലെ മുൻ ബഹിരാകാശയാത്രികയുമാണ് **കാത്രിൻ ഡ്വെയർ സള്ളിവൻ**. മൂന്ന് ബഹിരാകാശ ദൗത്യങ്ങളിൽ പങ്കെടുത്തിട്ടുണ്ട്. 1984 ഒക്ടോബർ 11 ന് ബഹിരാകാശത്തിൽ നടന്ന ആദ്യത്തെ അമേരിക്കൻ വനിതയുമാണ്. 2014 മാർച്ച് 6 ന് യുഎസ് സെനറ്റ് സ്ഥിരീകരിച്ച ശേഷം കൊമേഴ്സ് ഫോർ ഓഷ്യൻസ് ആൻഡ് അറ്റ്മോസ്ഫിയറിന്റെ സെക്രട്ടറിയും, നാഷണൽ ഓഷ്യാനിക് ആൻഡ് അറ്റ്മോസ്ഫെറിക് അഡ്മിനിസ്ട്രേഷൻ എന്നിവയുടെ അഡ്മിനിസ്ട്രേറ്ററും ആയിരുന്നു. പ്രസിഡന്റ് ഡൊണാൾഡ് ട്രംപിന്റെ സത്യപ്രതിജ്ഞയോടെ സള്ളിവൻ, 2017 ജനുവരി 20 ന് വിരമിച്ചു. എൻ‌എ‌എ‌എയിൽ സേവനം പൂർത്തിയാക്കിയതിന് ശേഷം, സ്മിത്‌സോണിയൻ ഇൻസ്റ്റിറ്റ്യൂഷന്റെ നാഷണൽ എയർ ആൻഡ് സ്‌പേസ് മ്യൂസിയത്തിലെ എയ്‌റോസ്‌പേസ് ഹിസ്റ്ററിയിൽ 2017ൽ ചാൾസ് എ. ലിൻഡ്ബർഗ് ചെയർ ആയി നിയമിക്കപ്പെട്ടു. കൂടാതെ പൊട്ടോമാക് ഇൻസ്റ്റിറ്റ്യൂട്ടിൽ സീനിയർ ഫെലോ ആയി സേവനമനുഷ്ഠിച്ചിട്ടുണ്ട്.  

## അവലംബം

## പുറത്തേക്കുള്ള കണ്ണികൾ

* ജീവചരിത്രം, നാസ 



വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ
വർഗ്ഗം:വനിതാ ബഹിരാകാശസഞ്ചാരികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1951-ൽ ജനിച്ചവർ
വർഗ്ഗം:അമേരിക്കൻ ബഹിരാകാശസഞ്ചാരികൾ
വർഗ്ഗം:Articles with hCards
സുവോളജിക്കൽ സൊസൈറ്റി ഓഫ് ലണ്ടൻ

**സുവോളജിക്കൽ സൊസൈറ്റി ഓഫ് ലണ്ടൻ** **(ZSL)** ലോകമെമ്പാടുമുള്ള മൃഗങ്ങളുടെയും അവയുടെ ആവാസവ്യവസ്ഥകളുടെയും സംരക്ഷണത്തിനായി സമർപ്പിക്കപ്പെട്ടിരിക്കുന്ന ഒരു ധർമ്മസ്ഥാപനമാണ്. 1826 ലാണ് ഇത് സ്ഥാപിതമായത്.

## ചരിത്രം

1822 നവംബർ 29 ന്, ആധുനിക സുവോളജിയുടെ പിതാവായി കണക്കാക്കപെടുന്ന ജോൺ റേയുടെ ജന്മദിനത്തിന്, റവ. വില്യം കിർബിയുടെ നേതൃത്വത്തിൽ സോഹോ സ്ക്വയറിലെ ലിനിയൻ സൊസൈറ്റിയിൽ ഒരു യോഗം സംഘടിപ്പിക്കപ്പെടുകയും "സുവോളജിക്കൽ ക്ലബ് ഓഫ് ദി ലിനിയൻ സൊസൈറ്റി ഓഫ് ലണ്ടൻ" എന്ന പേരിൽ ഒരു കൂട്ടായ്മ രൂപീകരിക്കാൻ തീരുമാനിക്കുകയും ചെയ്തു. 1816 നും 1826 നും ഇടയിലുള്ള കാലത്ത് സ്റ്റാംഫോർഡ് റാഫിൾസ്, ഹംഫ്രി ഡേവി, ജോസഫ് ബാങ്ക്സ് എന്നിവരും സമാന ചിന്താഗതിയുള്ളവരും തമ്മിലുള്ള ചർച്ചകൾ, പാരീസിലെ ജാർഡിൻ ഡെസ് പ്ലാന്റെസിനു സമാനമായ ഒരു സ്ഥാപനം ലണ്ടനിലും ഉണ്ടായിരിക്കണമെന്ന ആശയത്തിലേക്ക് നയിച്ചു. ഒരു സുവോളജിക്കൽ ശേഖരം പൊതുജനങ്ങളിൽ താല്പര്യമുണർത്തുകയും സന്തോഷിപ്പിക്കുകയും ചെയ്യുമെന്നു വിലയിരുത്തപ്പെട്ടു.

1826 ഏപ്രിൽ മാസത്തിൽ സർ സ്റ്റാംഫോർഡ് റാഫിൾസ്, മാർക്വസ് ഓഫ് ലാൻസ്‌ഡൗൺ, ലോർഡ് ഓക്ക്‌ലാൻഡ്, സർ ഹംഫ്രി ഡേവി, റോബർട്ട് പീൽ, ജോസഫ് സാബിൻ, നിക്കോളാസ് എയ്‌ൽവാർഡ് വൈഗേഴ്‌സ് എന്നിവരോടൊപ്പം മറ്റ് പ്രഭുക്കന്മാരും പുരോഹിതന്മാരും പ്രകൃതിശാസ്ത്രജ്ഞരും ചേർന്നാണ് ഈ സൊസൈറ്റി സ്ഥാപിച്ചത്. സൊസൈറ്റിയുടെ ആദ്യ ചെയർമാനും പ്രസിഡന്റുമായിരുന്ന റാഫിൾസ്, ഇത് സ്ഥാപിതമായി ഏതാനും മാസങ്ങൾക്കുശേഷം 1826 ജൂലൈയിൽ മരണമടഞ്ഞു. അദ്ദേഹത്തിന്റെ പിൻഗാമിയായി ചുമതലയേറ്റെടുത്ത മാർക്വെസ് ഓഫ് ലാൻസ്‌ഡൗൺ, ഉദ്ഘാടന യോഗത്തിൽ രാജാവിൽനിന്ന് ഇതിനകം നേടിയിരുന്ന റീജന്റ്സ് പാർക്കിലെ ഒരു ഭൂഭാഗത്ത് സ്ഥാപിക്കപ്പെട്ട മൃഗ ഭവനങ്ങളുടെ മേൽനോട്ടം വഹിച്ചു. 1829 മാർച്ച് 27 ന് ജോർജ്ജ് IV രാജാവിൽനിന്ന് ഇതിന് ഒരു റോയൽ ചാർട്ടർ ലഭിച്ചു.

ഒഴിവുസമയങ്ങളിലെ പഠനത്തിനായി മൃഗങ്ങളുടെ ഒരു ശേഖരം സൃഷ്ടിക്കുക, ഒരു അനുബന്ധ മ്യൂസിയവും ലൈബ്രറിയും സ്ഥാപിക്കുക എന്നിവയായിരുന്നു സൊസൈറ്റിയുടെ ഉദ്ദേശ്യം. 1828 ഏപ്രിലിൽ അംഗങ്ങൾക്കായി സുവോളജിക്കൽ ഗാർഡൻസ് തുറന്നു. 1831-ൽ രാജാവ് വില്യം IV സുവോളജിക്കൽ സൊസൈറ്റിക്ക് റോയൽ മെനഗറി സമ്മാനിക്കുകയും 1847-ൽ പൊതുജനങ്ങളെ ധനസഹായത്തിനായി അനുവദിക്കുകയും ചെയ്തു. ലണ്ടൻവാസികൾ താമസിയാതെ സുവോളജിക്കൽ ഗാർഡന് "മൃഗശാല" എന്ന് നാമകരണം ചെയ്തു. ലണ്ടൻ മൃഗശാലയിൽ ലോകത്തിലെ ഏറ്റവും വിപുലമായ മൃഗങ്ങളുടെ ശേഖരം ഉണ്ടായിരുന്നു.

## അവലംബം

വർഗ്ഗം:സുവോളജിക്കൽ സൊസൈറ്റികൾ
ചേന്നാസ് നാരായണൻ നമ്പൂതിരിപ്പാട്

പതിനഞ്ചാം നൂറ്റാണ്ടിൽ കേരളത്തിൽ ജീവിച്ചിരുന്ന ഗണിതജ്ഞനും തന്ത്രപണ്ഡിതനുമായിരുന്നു **ചേന്നാസ് നാരായണൻ നമ്പൂതിരിപ്പാട്**. വാസ്തുശാസ്ത്രത്തിലും ഗണിതത്തിലും തന്ത്രങ്ങളിലും ആധികാരികമായ ജ്ഞാനം കൈക്കൊണ്ടിരുന്ന അദ്ദേഹം രചിച്ച *തന്ത്രസമുച്ചയം* ഇന്നും ക്ഷേത്രനിർമ്മാണത്തിലും ക്ഷേത്രതന്ത്രങ്ങളിലും സർവാധികാരികമായ ഗ്രന്ഥമാണ്. 
വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളീയരായ ശാസ്ത്രജ്ഞർ
ഹാൽ

**ഹാൽ** (*حال*) എന്ന അറബി പദത്തിൻറെ അർത്ഥം അവസ്ഥ എന്നാണ്. ബഹുവചനം അഹ്‌വാൽ (*أحوال*). സാധാരണ ഗതിയിൽ  സൂഫികളുമായ് ബന്ധപ്പെട്ടാണ് ഈ പദം ഉപയോഗിച്ച് വരുന്നത്.
സൂഫി സരണികളിലെ  ആധ്യാത്മിക യാത്രികൻ നിരവധി സ്ഥാനങ്ങൾ (മഖാമുകൾ) പിന്നിടേണ്ടതായിട്ടുണ്ട്. പാത (ഥരീഖത്ത്‌), യാത്ര (സൈർ), ജഗം (ആലം),ആത്മാവ്‌ (നഫ്‌സ്‌), അവസ്ഥ (ഹാൽ), സ്ഥാനം (മഹല്ലത്ത്‌), പ്രകാശം (നൂർ) എന്നിങ്ങനെ പരന്നു കിടക്കുന്ന ഇത്തരം പടവുകളിൽ മാനസികവും, ശാരീരികവും, ആത്മീയവുമായ നിരവധി സന്ദർഭങ്ങളിലൂടെ യാത്രികൻ  കടന്ന് പോകുന്ന അവസ്ഥാന്തരങ്ങളെയാണ് ഹാൽ എന്ന് വിശേഷിപ്പിക്കുന്നത്.   ആത്മീയ നിർവൃതി(വജ്ദ്), ഉന്മൂലനം (ഇസ്തിലാം), (ആനന്ദം) ബസ്ത്, വിഷാദം (കബ്ദ്), ഉണർവ്(സഹ്), ഉന്മാദം (സക്ർ) എന്നിവ സൂഫി അഹ്‌വാലുകളുടെ ഉദാഹരണങ്ങളാണ്. ഹാലിൻറെ ഘട്ടങ്ങൾ അപകടം നിറഞ്ഞതാണ്, നിയന്ത്രിക്കുവാൻ മുർഷിദ് ആയ ഗുരു ഇല്ലെങ്കിൽ പൂർണ്ണ ഉന്മാദത്തിലേക്കോ, അധഃപതനത്തിലേക്കോ വീഴാനുള്ള സാധ്യത ഏറെയാണെന്ന് സൂഫി പഠനങ്ങൾ സമർത്ഥിക്കുന്നു.  

## പ്രധാന അവസ്ഥാന്തരങ്ങൾ
*മുറാഖബയുടെ ഹാൽ  
*ക്വുർബിൻറെ ഹാൽ 
*വജ്ദിൻറെ ഹാൽ 
*ജദ്ബിൻറെ ഹാൽ  
*വുദ്ദിൻറെ ഹാൽ 

## കൂടുതൽ വായനയ്ക്ക്
 എൻസൈക്ലോപീഡിയ ബ്രിട്ടാനിക്ക

## ഇവകൾ കാണുക
*ശരീഅത്ത് 
*ത്വരീഖത്ത്
*ഹഖീഖത്ത് 
   
## അവലംബം

വർഗ്ഗം:സൂഫിസത്തിലെ പടവുകൾ
പന്നി കൃഷി

ലഘുചിത്രം| ഫാമിലെ വലിയ വെളുത്ത പന്നിക്കുട്ടികൾ
ലഘുചിത്രം| പന്നി കുട്ടികൾക്ക് മുലയൂട്ടുന്നു
[ലഘുചിത്രം| [സ്വീഡൻ|സ്വീഡനിലെ ബോർക-സോബി കാസിലിലെ പന്നി ഫാമിന്റെ ഇന്റീരിയർ, 1911 ]]
വളർത്തു പന്നികളെ കന്നുകാലികളായി വളർത്തുന്നതും പരിപാലിക്കുന്നതുമാണ് **പന്നി വളർത്തൽ** അഥവാ **പന്നി കൃഷി**. ഇത് കന്നുകാലി വളർത്തലിന്റെ  ഒരു ശാഖയാണ്. പന്നികളെ പ്രധാനമായും ഭക്ഷണത്തിനായി ഉപയോഗിക്കുന്നു. 

ഇന്ന് പലതരത്തിലുള്ള പന്നി കൃഷിരീതികൾ‌ക്ക് നിലവിലുണ്ട്. സാധാരണയായി ഉടമയുടെ വസതിയുമായോ അല്ലെങ്കിൽ അതേ ഗ്രാമത്തിലോ പട്ടണത്തിലോ ആയിട്ടാണ് പന്നി കൃഷി നടത്തുക. പന്നി വളർത്തലിലൂടെ മാംസത്തിന്റെയും കൊഴുപ്പിന്റെയും ലഭ്യതയും, കൂടാതെ പലപ്പോഴും ഒരു വീട്ടുവളപ്പിൽ ഇവയെ വളർത്തുന്നതിനാൽ ഗാർഹിക ഭക്ഷണ മാലിന്യങ്ങൾ പാഴാക്കാതെ ഇവക്ക് നൽകുകയും ചെയ്യാം. മുനിസിപ്പാലിറ്റി ശേഖരിക്കുന്ന ഭക്ഷ്യമാലിന്യങ്ങളും  പന്നി വളർത്തലിന് ഒരു മുതൽക്കൂട്ടാണ്. ഭക്ഷ്യയോഗ്യമല്ലാത്ത ഭക്ഷണത്തെ മാംസമാക്കി മാറ്റാനുള്ള ഒരു രീതിയായി പന്നി വളർത്തൽ അറിയപ്പെടുന്നു.  

ഉൽപാദനക്ഷമത വർധിപ്പിക്കുന്നതുമായി ബന്ധപ്പെട്ട് കൂടിയ അളവിലും എണ്ണത്തിലും പന്നികളെ വളർത്തുന്ന വലിയ രീതിയിലുള്ള ഫാമുകൾ ലോകത്തിന്റെ പല ഭാഗങ്ങളിലും നിലവിലുണ്ട്. വികസിത രാജ്യങ്ങളിൽ, കാലാവസ്ഥാ നിയന്ത്രിത കെട്ടിടങ്ങളിലായി ആയിരക്കണക്കിന് പന്നികളെ വളർത്തുന്നുണ്ട്. കന്നുകാലി വളർത്തലിൽ ശ്രദ്ധേയമായ രൂപമാണ് പന്നി കൃഷി. ലോകമെമ്പാടുമായി ഓരോ വർഷവും ഒരു ബില്യണിലധികം പന്നികളെ കശാപ്പ് ചെയ്യുന്നുണ്ട്. അവയിൽ 100 ദശലക്ഷം അമേരിക്കയിലാണ്. ഭൂരിഭാഗം പന്നികളേയും മനുഷ്യ ഭക്ഷണത്തിനായി ഉപയോഗിക്കുന്നു. കൂടാതെ തോൽ, കൊഴുപ്പ് എന്നിവ വസ്ത്രങ്ങൾ, സൗന്ദര്യവർദ്ധകവസ്തുക്കൾ,, മെഡിക്കൽ ഉപയോഗ വസ്തുക്കൾ എന്നിവയുടെ നിർമ്മാണത്തിനായി ഉപയോഗിക്കുന്നു.  

ഒരു പന്നി ഫാമിലെ പ്രവർത്തനങ്ങൾ ഓരോ കൃഷിക്കാരന്റെയും പരിപാലന രീതിയെ ആശ്രയിച്ചിരിക്കുന്നു.   

പന്നി വളർത്തൽ കൃഷി തിരഞ്ഞെടുക്കുമ്പോൾ താഴെ പറയുന്ന ഘടകങ്ങൾ അതിനെ സ്വാധീനിക്കും: 

* പന്നികൾക്ക് ഭക്ഷണ വിതരണത്തിന് അനുയോജ്യമായ സ്ഥലമായിരിക്കണം. 
* പന്നി വളർത്തൽ പ്രവർത്തനത്തിൽ നിന്നുള്ള മാലിന്യങ്ങൾ കൈകാര്യം ചെയ്യാനുള്ള കഴിവ്. 
* മതം ഉൾപ്പെടെയുള്ള പ്രാദേശിക വിശ്വാസങ്ങളും പാരമ്പര്യങ്ങളും. 
* ഫാമിൽ ലഭ്യമായ പന്നിയുടെ ഇനം അല്ലെങ്കിൽ തരം. 
* നേരിടാവുന്ന രോഗങ്ങൾ അല്ലെങ്കിൽ പന്നികളുടെ വളർച്ചയെയോ പ്രകൃതി മലിനീകരണത്തെയോ ബാധിക്കുന്ന അവസ്ഥകൾ. 
* സർക്കാർ അനുമതി അഥവാ ഭൂവിനിയോഗ നിയമങ്ങളുടെ പാലനം. 
* പ്രാദേശികവും ആഗോള പരവുമായ വിപണി സാഹചര്യങ്ങളും അവശ്യതകളും.  

## പന്നിയിറച്ചി ഉപയോഗം


## ഉൽപാദനവും വിപണനവും

## പാരിസ്ഥിതികവും ആരോഗ്യപരവുമായി നേരിടുന്ന പ്രത്യാഘാതങ്ങൾ

## അവലംബം

വർഗ്ഗം:മൃഗപരിപാലനം
ഇന്ത്യൻ ഹോം റൂൾ

1909-ൽ മോഹൻ‌ദാസ് കെ. ഗാന്ധി എഴുതിയ ഒരു പുസ്തകമാണ് **ഹിന്ദ് സ്വരാജ്** അല്ലെങ്കിൽ **ഇന്ത്യൻ ഹോം റൂൾ.** അതിൽ അദ്ദേഹം സ്വരാജ്, ആധുനിക നാഗരികത, യന്ത്രവൽക്കരണം തുടങ്ങിയവയെക്കുറിച്ചുള്ള തന്റെ കാഴ്ചപ്പാടുകൾ ആവിഷ്‌ക്കരിക്കുന്നു. രാജ്യദ്രോഹഗ്രന്ഥമായി 1910-ൽ ബ്രിട്ടീഷ് സർക്കാർ ഇന്ത്യയിൽ ഈ പുസ്തകം നിരോധിച്ചു.
## പശ്ചാത്തലം
1909 നവംബർ 13 നും നവംബർ 22 നും ഇടയിൽ എസ്എസ് കിൽഡോണൻ കാസ്റ്റിലിൽ ലണ്ടനിൽ നിന്ന് ദക്ഷിണാഫ്രിക്കയിലേക്ക് യാത്ര ചെയ്യുന്നതിനിടെയാണ് മോഹൻദാസ് ഗാന്ധി തന്റെ മാതൃഭാഷയായ ഗുജറാത്തിയിൽ ഈ പുസ്തകം എഴുതിയത്. ആധുനിക കാലത്തെ മാനവികതയുടെ പ്രശ്നങ്ങൾ, കാരണങ്ങൾ, പരിഹാരം എന്നിവയ്ക്ക് ഗാന്ധി ഒരു പ്രതിവിധി നൽകുന്നു. ഗുജറാത്തി പതിപ്പ് ബ്രിട്ടീഷ് ഇന്ത്യയിൽ പ്രസിദ്ധീകരിച്ചതിന് ബ്രിട്ടീഷുകാർ നിരോധിച്ചു. ഗാന്ധി പിന്നീട് അത് ഇംഗ്ലീഷിലേക്ക് വിവർത്തനം ചെയ്തു. ഇംഗ്ലീഷ് പതിപ്പ് ബ്രിട്ടീഷുകാർ നിരോധിച്ചിട്ടില്ല. ഇംഗ്ലീഷ് സംസാരിക്കുന്ന ഇന്ത്യക്കാർ ബ്രിട്ടീഷ്, ബ്രിട്ടീഷ് ആശയങ്ങൾക്ക് വിധേയരാകുന്നതിൽ ഈ പുസ്തകം വലിയ സ്വാധീനം ചെലുത്തുന്നില്ലെന്ന് നിഗമനം ചെയ്യപ്പെട്ടു. ഇത് ഫ്രഞ്ച് ഭാഷയിലേക്കും വിവർത്തനം ചെയ്യപ്പെട്ടിട്ടുണ്ട്.
## സെൻസർഷിപ്പ്
ഹിന്ദ് സ്വരാജിന്റെ ഗുജറാത്തി വിവർത്തനം ഇന്ത്യയിൽ പ്രസിദ്ധീകരിച്ചതിനെ ബ്രിട്ടീഷ് അധികാരികൾ നിരോധിച്ചു.
## സ്വീകരണം
1938 സെപ്റ്റംബറിൽ ദാർശനിക മാസികയായ ദി ആര്യൻ പാത്ത് ഹിന്ദ് സ്വരാജിനെക്കുറിച്ച് ഒരു സിമ്പോസിയം പ്രസിദ്ധീകരിച്ചു. ഫ്രെഡറിക് സോഡി, ക്ലൗഡ് ഹൗട്ടൺ,  ജി.ഡി. എച്ച്. കോൾ, സി. ഡെലിസിൽ ബേൺസ്, ജോൺ മിഡിൽടൺ മറി, ജെ. ഡി. ബെറെസ്‌ഫോർഡ്, ഹഗ് ഫോസെറ്റ്, ജെറാൾഡ് ഹേർഡ്, ഐറിൻ റാത്ബോൺ എന്നിവരാണ് സംഭാവന നൽകിയ നിരവധി പ്രശസ്ത എഴുത്തുകാർ. ഹിന്ദ് സ്വരാജിനോടുള്ള അവരുടെ പ്രതികരണങ്ങളിൽ ""മാന്യമായ വിമർശനത്തിനുള്ള ആവേശം"" വ്യത്യസ്തമായിരുന്നു.

## അവലംബം

## ബാഹ്യ ലിങ്കുകൾ

*''Indian Home Rule'' or ''Hind Swaraj'' by Mohandas K. Gandhi 

വർഗ്ഗം:ഇന്ത്യൻ സ്വാതന്ത്ര്യ സമരത്തിന്റെ സാഹിത്യം
വർഗ്ഗം:മഹാത്മാ ഗാന്ധി
വർഗ്ഗം:ഗ്രന്ഥങ്ങൾ
ദി ന്യൂബോൺ ചൈൽഡ്

1645-1648 നും ഇടയിൽ ജോർജസ് ഡി ലാ ടൂർ വരച്ച എണ്ണച്ചായാചിത്രമാണ് ദി **ന്യൂബോൺ ചൈൽഡ്.** ഇപ്പോൾ ഫ്രാൻസിലെ റെൻസിലെ മ്യൂസിയം ഓഫ് ഫൈൻ ആർട്സ് മ്യൂസിയത്തിലാണ് ഈ ചിത്രം. ഇത് ചിലപ്പോൾ ഒരു ചിത്ര രൂപത്തിൽ മഡോണയുടെയും കുട്ടിയുടെയും പ്രാതിനിധ്യമാണെന്ന് കരുതപ്പെടുന്നു. ഈ ചിത്രത്തെ ദി നേറ്റിവിറ്റി എന്നും വിളിക്കുന്നു. 

## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സത്യേന്ദ്രൻ

ആകാശവാണി ഡൽഹി വാർത്താ വിഭാഗത്തിലെ മലയാളം വാർത്താ അവതാരകനും വിവർത്തകനുമായിരുന്നു **സത്യേന്ദ്രൻ**.  നടനും നാടക സംവിധായകനും കൂടിയായ ഇദ്ദേഹം, 1964 മുതൽ 1990 വരെ ഡൽഹിയിൽ നിന്നുള്ള മലയാളം വാർത്തകൾ വായിച്ചു. തുടർന്ന്, 2005 വരെ കാഷ്വൽ അവതാരകനായും വാർത്തകൾ വായിച്ചു. 

തിരുവനന്തപുരം സ്വദേശിയാണ്. അഭിനേത്രി കൂടിയായ രാധാദേവിയാണ് ഭാര്യ. ബാദൽ സർക്കാരിന്റേതടക്കമുള്ളവരുടെ നാടകങ്ങൾ വിവർത്തനം ചെയ്ത്, രംഗത്ത് അവതരിപ്പിച്ചിട്ടുണ്ടു്. ഡൽഹിയിലെ മലയാള നാടകരംഗത്തിന് നൽകിയ സംഭാവനകൾക്ക് 2016-ൽ 'ജനസംസ്കൃതി' രണ്ടുപേരെയും ആദരിച്ചു.

## കൃതികൾ
എൻ.ബി.റ്റി പ്രസിദ്ധീകരിച്ച വിവർത്തനങ്ങൾ :
കഥാഭാരതി, മങ്ങി മറഞ്ഞ ചിത്രം, തുള്ളിയും കടലും, മിത്രമായ മിത്രം, ഗംഗാ ചിരോനിയുടെ ചിറക്, ജീവഗീതം.
## അവലംബം

വർഗ്ഗം:ആകാശവാണി നിലയങ്ങൾ
വർഗ്ഗം:മാദ്ധ്യമപ്രവർത്തകർ
വർഗ്ഗം:നാടക സംവിധായകർ
മാവേലിക്കര രാമചന്ദ്രൻ

ആകാശവാണി മലയാള വാർത്ത വിഭാഗം അവതാരകനും സാംസ്‌കാരിക പ്രവർത്തകനുമായിരുന്നു **മാവേലിക്കര രാമചന്ദ്രൻ**. മൂന്നു പതിറ്റാണ്ടോളം ഡൽഹിയിലെ സാംസ്ക്കാരിക രംഗത്ത് സജീവ സാന്നിദ്ധ്യമായിരുന്നു. മലയാള സിനിമയെക്കുറിച്ച് ഇംഗ്ലീഷ് ദിനപ്പത്രങ്ങളിൽ ലേഖനങ്ങൾ എഴുതിയിരുന്നു.ആകാശവാണിയിൽ നിന്ന് വിരമിച്ചതിനു ശേഷം ഫിലിം സെൻസർ ബോർഡ് അംഗമായി പ്രവർത്തിച്ചു. **വിധേയൻ, അനന്തരം, ഇന്നലെ, കുട്ടിസ്രാങ്ക്** തുടങ്ങി ഒട്ടെറെ സിനിമകളിൽ അഭിനയിച്ചു.

അവിവാഹിതനായ ഇദ്ദേഹത്തെ 2012 സെപ്തംബർ 29 ന് തിരുവനന്തപുരത്ത് നിന്ന് കാണാതായി.

വർഗ്ഗം:മാധ്യമ പ്രവർത്തകർ
ഡി.ബി. ബിനു

കേരളത്തിലെ പ്രമുഖ വിവരാവകാശ പ്രവർത്തകനും കേരള ഹൈക്കോടതിയിലെ അഭിഭാഷകനും നിയമ സമീക്ഷ എന്ന മാസികയുടെ പത്രാധിപരുമാണ് ഡി.ബി. ബിനു. ഇദ്ദേഹം കൊച്ചി വടുതല സ്വദേശിയാണ്. വിവരാവകാശ നിയമം നിലവിൽ വന്ന ശേഷം കേരളത്തിൽ ആദ്യമായി വിവരാവകാശ അപേക്ഷ നൽകിയത് ബിനുവായിരുന്നു. പൊതു രംഗത്തെ അഴിമതികൾ തുറന്നുകാട്ടുന്ന ആയിരത്തിലധികം വിവരാവകാശ അപേക്ഷകൾ നൽകിയിട്ടുണ്ട്.  മന്ത്രിസഭ തീരുമാനെടുത്തു കഴിഞ്ഞാൽ, കാബിനറ്റ് രേഖകൾ വിവരാവകാശനിയമ പ്രകാരം ലഭ്യമാക്കണമെന്ന കേരള വിവരാവകാശ കമ്മീഷന്റെ ഉത്തരവടക്കം സുപ്രധാനമായ വിധികളും അദ്ദേഹം സമ്പാദിച്ചിട്ടുണ്ട്.
## വിവരാവകാശനിയമപ്പോരാട്ടങ്ങൾ
വിവരാവകാശ നിയമത്തിന്റെ സാദ്ധ്യതകൾ ഉപയോഗപ്പെടുത്തി, പൊതുജനതാല്പര്യമുള്ള വിഷയങ്ങളിൽ ശ്രദ്ധേയമായ ഒട്ടറെ ഉത്തരവുകൾ സംസ്ഥാന വിവരാവകാശ കമ്മീഷനിൽ നിന്നടക്കം സമ്പാദിച്ചിട്ടുണ്ട്. ഹൈപ്പർ മാർക്കറ്റുകളിൽ നിന്ന് സാധനങ്ങൾ വാങ്ങുമ്പോൾ, അവയുടെ പരസ്യം പതിക്കാത്ത കാരിബാഗുകൾ മിതമായ വിലയ്ക്ക് നൽകമെന്ന ഉത്തരവ് അതിലൊന്നാണ് . വിവരാവകാശ അപേക്ഷകൾ ഉപഭോക്തൃസംരക്ഷണ നിയമത്തിന്റെ പരിധിയിൽ വരുമെന്ന ഉത്തരവുമുണ്ട് 

കൊച്ചി ആകാശവാണി എഫ്.എം നിലയത്തിലെ 'നിയമവേദി'പരിപാടിയുടെ അവതാരകരിലൊരാളാണ് ഇദ്ദേഹം. വിവരാവകാശ നിയമം എന്ന ഗ്രന്ഥത്തിന്റെ കർത്താവാണ്.

ഏറ്റവും നല്ല വിവരാവകാശ പ്രവർത്തകനുള്ള യൂത്ത് ഹോസ്റ്റൽ അസോസിയേഷൻ ഓഫ് ഇന്ത്യയുടെയും കേരള ജനവേദിയുടേയും പുരസ്ക്കാരങ്ങൾ ലഭിച്ചിട്ടുണ്ട്. കേരള ആർ.ടി.ഐ ഫെഡേറേഷൻ സ്ഥാപക പ്രസിഡന്റും, കേരള ഹ്യൂമൻ റൈറ്റ്സ് ഡിഫൻസ് ഫോറം ജനറൽ സെക്രട്ടറിയുമാണ്

## അവലംബം

വർഗ്ഗം:വിവരാവകാശ പ്രവർത്തകർ
വർഗ്ഗം:ആകാശവാണി കൊച്ചി എഫ്.എം
മിൻ തനാക്ക

ജാപ്പനീസ് നർത്തകനും തീയറ്റർ ആക്ടിവിസ്റ്റുമാണ് മിൻ തനാക്ക (മാർച്ച് 10, 1945). നൃത്തം ചെയ്യുന്ന കർഷകൻ എന്ന് അറിയപ്പെടുന്നു.

## ജീവചരിത്രം
ബാലെയിലും ആധുനിക നൃത്തത്തിലും പരിശീലനം നേടി. 1974 ൽ ഈ രൂപങ്ങളിൽ നിന്ന് പിന്തിരിഞ്ഞു. സ്റ്റേജിനു പുറത്ത് നഗ്നനായി നടത്തുന്ന നൃത്തങ്ങളുടെ ഒരു പരമ്പര ജപ്പാനിലുടനീളം അവതരിപ്പിച്ചു. പലപ്പോഴും ദിവസത്തിൽ അഞ്ച് തവണ വരെ നൃത്ത അവതരണം നടത്തിയിരുന്നു. 1980 കളിൽ അദ്ദേഹം ഹിജിക്കാത്ത തത്സുമി, ബുട്ടോഹ് തുടങ്ങിയ ജാപ്പനീസ് നൃത്ത രൂപങ്ങൾ പരീക്ഷിച്ചു.

1986 മുതൽ 2010 വരെ, ബോഡി വെതർ എന്ന ശരീരത്തെ അടിസ്ഥാനമാക്കിയുള്ള  നൃത്ത വർക്ക്‌ഷോപ്പുകൾക്ക് തനക ആതിഥേയത്വം വഹിച്ചു, ഇത് "ശരീരത്തെ പ്രകൃതിയുടെ ഒരു ശക്തിയായി സങ്കൽപ്പിക്കുന്നു: ഓമ്‌നി കേന്ദ്രീകൃതവും, ശ്രേണി വിരുദ്ധവും, ബാഹ്യ ഉത്തേജനങ്ങളോട് വളരെ സെൻ‌സിറ്റീവുമാണ്." ടോക്കിയോയിൽ നിന്ന് നാല് മണിക്കൂർ പടിഞ്ഞാറ് ഭാഗത്ത് ബോഡി വെതർ ഫാം സ്ഥാപിച്ച 1985 ൽ തനകയും സഹപ്രവർത്തകരും ജാപ്പനീസ്, ഇംഗ്ലീഷ് ഭാഷകളിൽ നാലോ അഞ്ചോ ആഴ്ച നീണ്ടുനിൽക്കുന്ന വേനൽക്കാല സെഷനുകൾ പഠിപ്പിച്ചു. വിദ്യാർത്ഥികൾക്ക് ലഭിച്ച പരിശീലന ശില്പശാലയിൽ ഭൂരിഭാഗവും പ്രധാനമായും കാർഷിക മേഖലയിലെ വർക്ക്ഡേ ജോലികളുടെ അധ്വാനത്തെ കേന്ദ്രീകരിച്ചായിരുന്നു. അവരുടെ പരിതസ്ഥിതിയിൽ അത്തരം ജോലികൾ ചെയ്യുന്നതും അതിനോടൊപ്പമുള്ള ശാരീരിക ഉത്തേജനങ്ങളും ഒരു നൃത്ത വിദ്യാർത്ഥിയുടെ അദ്ധ്യാപകനായി തന്നെ പ്രവർത്തിക്കുന്നുവെന്ന് തനക പഠിപ്പിച്ചു, പരിസ്ഥിതിയുടെ പാരമ്പര്യത്തെ മറികടന്ന് നൃത്ത വിദ്യാർത്ഥിയുടെ സാങ്കേതികതയ്ക്ക് കീഴ്‌പ്പെടുന്നു. 1989 1990 ൽ ഫ്രഞ്ച് സർക്കാരിൽ നിന്ന് എൽ ഓർഡർ ഡെസ് ആർട്സ് എറ്റ് ഡെസ് ലെട്രെസിന്റെ ഷെവലിയർ അദ്ദേഹത്തിന് ലഭിച്ചു.  

കാർഷിക വൃത്തിയിൽ നിന്ന് പ്രചോദനം ഉൾക്കൊണ്ട് ശരീരം ഉപയോഗിക്കുന്നതിനുള്ള പുതിയ മാർഗ്ഗങ്ങൾ അദ്ദേഹം പരീക്ഷിക്കുന്നത് തുടരുന്നു. 2002 മുതൽ അദ്ദേഹം സിനിമകളിലും ടെലിവിഷനിലും പ്രത്യക്ഷപ്പെടാൻ തുടങ്ങി. 26-ാമത് ജപ്പാൻ അക്കാദമി ഫിലിം പ്രൈസ് *ദ ട്വിലൈറ്റ് സമുറായിക്കുള്ള* മികച്ച സഹനടനുള്ള അവാർഡ് നേടി. 
## ബോഡി വെതർ ഫാം
കാർഷികവൃത്തിയുമായി ബന്ധപ്പെട്ട ദൈനംദിന ജോലികളിലൂടെയാണ് നർത്തകരെ പരിശീലിപ്പിച്ചെടുക്കുന്ന രീതിയാണിത്. കലാകാരനായതുകൊണ്ടു മാത്രം ഒരു പൂർണ്ണ മനുഷ്യനാവില്ലെന്ന തിരിച്ചറിവു മൂലമാണ് അദ്ദേഹം കൃഷിയിലേക്ക് തിരിഞ്ഞത്. ഒരു മലമുകളിൽ കുറെ സ്ഥലം പാട്ടത്തിനെടുത്ത് ഇദ്ദേഹവും സഹപ്രവർത്തകരും ജൈവകൃഷി തുടങ്ങി. അങ്ങനെയാണ് നൃത്തം മസിലു കൊണ്ടല്ല, മനസു കൊണ്ട് ചെയ്യേണ്ടതാണെന്നുള്ള ബോധ്യമുണ്ടാവുന്നത്. ദിവസം മുഴുവൻ അധ്വാനിക്കേണ്ട കർഷകന്റെ താളബോധവും ശാരീരികക്ഷമതയും തന്നെയാണ്  ബുട്ടോഹിനും വേണ്ടത്. അദ്ദേഹത്തിന്റെ നർത്തനത്തിന്റെ പ്രധാന ഉത്തജനവും കൃഷിയാണ്. അദ്ദേഹത്തിന്റെ ശിഷ്യരായി നർത്തനം അഭ്യസിക്കേണ്ടവർക്ക് കൃഷിപ്പണി ഉൾപ്പെടെയുള്ള എല്ലാ ചര്യകളും അനുസരിച്ചു വേണം ഇത് സ്വായത്തമാക്കാൻ. 
## കേരളത്തിൽ
2009 ജനുവരിയിൽ അദ്ദേഹം കേരളം സന്ദർശിച്ചിരുന്നു. പ്ലാച്ചിമടയിൽ ബുട്ടോഹ് നൃത്ത - നാടകാവിഷ്കാരം നടത്തിയിരുന്നു.  

## അവലംബം

## പുറം കണ്ണികൾ

* 
* 
വർഗ്ഗം:ജീവിച്ചിരിക്കുന്നവർ
വർഗ്ഗം:1945-ൽ ജനിച്ചവർ
വർഗ്ഗം:Articles containing Japanese language text
വർഗ്ഗം:നാടക അഭിനേതാക്കൾ
സയാമി ഖേർ

ഒരു ഇന്ത്യൻ ചലച്ചിത്ര നടിയാണ് **സയാമി ഖേർ**. പഞ്ചാബി നാടോടിക്കഥയായ മിർസ സാഹിബനെ ആസ്പദമാക്കി രാകേഷ് ഓംപ്രകാശ് മെഹ്‌റയുടെ തയ്യാറാക്കിയ  *മിർസിയ*  എന്ന് സിനിമയിൽ ഹർഷവർധൻ കപൂറിനൊപ്പം അഭിനയിച്ച് ഹിന്ദി ചലച്ചിത്ര രംഗത്തെത്തി. തെലുങ്ക് ചിത്രമായ 2005ൽ പുറത്തിറങ്ങിയ *റേ* യിലും അഭിനയിച്ചു. ആദിത്യ സർപോത്ദാറിന്റെ മറാത്തി ചിത്രമായ *മൗലിയിലൂടെ* റിതീഷ് ദേശ്മുഖിനൊപ്പം മറാത്തിയിൽ അരങ്ങേറ്റം കുറിച്ചു.  ഗക

## അഭിനയിച്ച ചലച്ചിത്രങ്ങൾ

### ടെലിവിഷൻ



## അവലംബം

## പുറത്തേക്കുള്ള കണ്ണികൾ

* IMDb- യിൽ സയാമി ഖേർ 
വർഗ്ഗം:1992-ൽ ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
പി.എച്ച്. മീറ്റർ

ജലീയ ലായിനികളുടെ
പി.എച്ച്. നിർണയിക്കാൻ ഉപയോഗിക്കുന്ന ഒരു ഉപകരണമാണ് ***പി.എച്ച്.മീറ്റർ***.
സാധാരണ പി.എച്ച്. മീറ്ററുകൾ രണ്ട് ഇലക്ട്രോണുകൾക്കിടയിൽ ഉള്ള വോൾട്ടേജ് അളന്ന ശേഷം അതിനെ തത്തുല്യമായ പി.എച്ച് മൂല്യത്തിലേക്ക് മാറ്റുകയാണ് ചെയ്യുന്നത്.ഈ ഉപകരണത്തിന്റെ ഏറ്റവും പ്രധാനപ്പെട്ട ഭാഗം ഒരു പ്രോബ് ആണ്.ദണ്ഡ് ആകൃതിയിൽ
ഗ്ലാസ് കൊണ്ട് നിർമ്മിച്ച രൂപത്തിന്റെ അഗ്രഭാഗത്തു ഘടിപ്പിച്ച സെൻസറാണ് പി.എച്ച്.നിർണയം 
സാധ്യമാക്കുന്നത്.പ്രോബ് ലായിനിയിൽ നിക്ഷേപിച്ചാണ് പി.എച്ച് നിർണയിക്കുന്നത്.
## അവലംബം

വർഗ്ഗം:ഉപകരണങ്ങൾ
പെൻഗ്വിൻ (ചലച്ചിത്രം)

കീർത്തി സുരേഷിനെ കേന്ദ്ര കഥാപാത്രമാക്കി ഈശ്വർ കാർത്തിക് സംവിധാനം ചെയ്ത് 2020-ൽ പ്രദർശനത്തിനെത്തുന്ന ഒരു സൈക്കോളജിക്കൽ-ത്രില്ലർ ചലച്ചിത്രമാണ് ***പെൻഗ്വിൻ***.കാർത്തിക് സുബ്ബരാജിൻറെ ഉടമസ്ഥതയിലുള്ള സ്റ്റോൺ ബഞ്ച് ഫിലിംസ് നിർമിക്കുന്ന ചിത്രത്തിൽ  മദംപട്ടി രംഗരാജ്, ലിംഗ എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു.ചിത്രത്തിൻറ്റെ ഛായാഗ്രഹണം കാർത്തിക് പളനിയും ചിത്രസംയോജനം അനിൽ കൃഷും നിർവഹിക്കുന്നു.സന്തോഷ് നാരായണനാണ് ചിത്രത്തിന്റെ സംഗീത സംവിധാനം കൈകാര്യം ചെയ്തത്.2020 ജൂൺ 19ന് ആമസോൺ പ്രൈം വിഡിയോയിൽ മാത്രമായാണ് ചിത്രം റിലീസ് ചെയ്യപ്പെടുക.തമിഴിലും തെലുങ്കിലും മലയാളത്തിൽ മൊഴി മാറ്റ ചിത്രമായും റിലീസ് ചെയ്യും.

## അഭിനേതാക്കൾ
* കീർത്തി സുരേഷ്
## അവലംബം

വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
തോട്ട്സ് ഓഫ് ദി പാസ്റ്റ്

ഇംഗ്ലീഷ് പ്രീ-റാഫലൈറ്റ് ആർട്ടിസ്റ്റ് ജോൺ റോഡാം സ്പെൻസർ സ്റ്റാൻ‌ഹോപ്പ് വരച്ച ക്യാൻവാസിലെ ഒരു ഓയിൽ പെയിന്റിംഗാണ് **തോട്ട്സ് ഓഫ് ദി പാസ്റ്റ്.** 1859-ൽ ആദ്യമായി പ്രദർശിപ്പിച്ച ചിത്രം ഇപ്പോൾ ടേറ്റ് ബ്രിട്ടനിൽ സംരക്ഷിച്ചിരിക്കുന്നു.
## ചരിത്രം
പ്രീ-റാഫലൈറ്റുകളുടെ "രണ്ടാം തലമുറ" യിൽ ഒരാളായി അറിയപ്പെടുന്ന സ്റ്റാൻ‌ഹോപ്പ് 1857-ൽ ഓക്സ്ഫോർഡ് യൂണിയനിൽ ഡാന്റേ ഗബ്രിയേൽ റോസെറ്റിയുടെ മ്യൂറൽ-പെയിന്റിംഗ് പാർട്ടിയിൽ ആർതർ ഹ്യൂസ്, ജോൺ ഹംഗർഫോർഡ് പോളൻ, വാലന്റൈൻ പ്രിൻസെപ്പ്, നെഡ് ബേൺ-ജോൺസ്, വില്യം മോറിസ് (ടോപ്‌സി എന്ന വിളിപ്പേര്) എന്നിവരോടൊപ്പം ഉൾപ്പെടുന്നു. പ്രീ-റാഫലൈറ്റ് ബ്രദർഹുഡിന്റെ നേരിട്ടുള്ള പിൻഗാമിയായ ഹൊഗാർട്ട് ക്ലബിന്റെ സ്ഥാപക അംഗമായിരുന്നു അദ്ദേഹം.

വിക്ടോറിയൻ കാലഘട്ടത്തിലെ ഒരു വിഷയം കാണിച്ചുകൊണ്ട് ഈ പെയിന്റിംഗ്, ഒരു വേശ്യയെ ചിത്രീകരിച്ച് അവളുടെ ജീവിതത്തെക്കുറിച്ച് അനുതപിക്കുന്നതായി കണ്ണുകൾ കൊണ്ടോ മനസ്സുകൊണ്ടോ ദർശിക്കുന്നു. തോട്ട്സ് ഓഫ് ദ പാസ്റ്റ്, റോസെറ്റിയുടെ ഫൗണ്ട് (1855) തുടങ്ങിയ ചിത്രങ്ങൾ പരിഷ്കൃതമായ ഗാലറിയിൽ പോകുന്ന പൊതുജനങ്ങൾക്ക് സാമൂഹിക പ്രശ്‌നങ്ങളോട് അനുഭാവം പുലർത്താൻ സുരക്ഷിതമായ അകലത്തിൽ നിന്ന് അനുവദിച്ചു. വില്യം ഹോൾമാൻ ഹണ്ടിന്റെ ദി അവേക്കെനിങ് കോൺഷ്യസ്നെസ് (1854), വിവാഹിതനായ ഒരു പുരുഷനെയും യജമാനത്തിയെയും ചിത്രീകരിക്കുന്നു. ഇത് വിക്ടോറിയൻ കുടുംബജീവിതത്തിന് ഭീഷണിയാണെന്ന് കരുതപ്പെടുന്നു.

റോസെറ്റിയുടെ ഉടമസ്ഥതയിലുള്ള ഒരു സ്റ്റുഡിയോയിൽ സ്റ്റാൻ‌ഹോപ്പ് തോട്ട്സ് ഓഫ് ദി പാസ്റ്റ് വരച്ചു. അദ്ദേഹത്തിന്റെ മാതൃക തിരിച്ചറിയാൻ കഴിയുന്ന പ്രീ-റാഫെലൈറ്റ് ആണെങ്കിലും അദ്ദേഹത്തിന്റെ ചിത്രകലയുടെ പശ്ചാത്തലം അദ്ദേഹത്തിന്റെ വ്യക്തിപരവും കലാപരവുമായ ശൈലിയിൽ സൂചന നൽകുന്നുണ്ടെങ്കിലും അത് ഇനിയും പുറത്തുവന്നിട്ടില്ല. പ്രീ-റാഫലൈറ്റ് ബ്രദർഹുഡിനേക്കാൾ നദിയും ബോട്ടുകളും പാലവും റോയൽ അക്കാദമിയിലെ പരമ്പരാഗത ശൈലിക്ക് കടപ്പെട്ടിരിക്കുന്നു.

## അവലംബം

## കൂടുതൽ വായനയ്ക്ക്
* Hilto, Timoth, *The Pre-Raphelites*, Thames and Hudson (1970).
* Robinson, Michael, *The Pre-Raphaelites*, Flame Tree Publishing (2007).
* Todd, Pamela, *Pre-Raphaelites at Home*, Watson-Giptill Publications, (2001).

## ബാഹ്യ ലിങ്കുകൾ

*''Thoughts of the Past'' at Tate Britain
*John Roddam Spencer Stanhope, ''Thoughts of the Past'', exhibited 1859, Smarthistory video
* John Roddam Spencer Stanhope, artist (Victorian Art in Britain)
*History of Cawthorne, Chapter IV, Cannon Hall
* John Roddam Spencer Stanhope by Lewis Carroll (National Portrait Gallery)
*"John Roddam Spencer Stanhope and the Tomb of His Daughter Mary: An Ongoing Research Project" by Nic Peeters and Judy Oberhausen
* Official website of '''Tate Britain''' 

വർഗ്ഗം:പ്രീ-റാഫേലൈറ്റ് ചിത്രങ്ങൾ
വർഗ്ഗം:ടേറ്റ് ഗാലറികളിലെ ശേഖരം